Η... κρυμμένη αυλή εκκλησίας με τις φερ φορζέ στη Θεσσαλονίκη (pics) | E-Daily.gr\nΗ... κρυμμένη αυλή εκκλησίας με τις φερ φορζέ στη Θεσσαλονίκη\nΟ Ναός του Αγίου Παντελεήμονος είναι παλαιό καθολικό βυζαντινής μονής της Θεσσαλονίκης και Μνημείο Παγκόσμιας Κληρονομιάς. Βρίσκεται στο κεντρικό τμήμα της πολής, στη συνάντηση των οδών Εγνατία και Ιασωνίδου.\nΟι περισσότεροι περνούν χωρίς να προσέξουν πως αυτή η εκκλησία (όπως και οι περισσότερες) έχει μια περιποιημένη αυλή με μια ιδιαιτερότητα! Ένα σαλονάκι με έπιπλα φερ φορζέ στη μέση και πολλές γλάστρες με λουλούδια.\nTAGS εκκλησία Θεσσαλονίλη


Ανεξάρτητη Λογοκρισία αλά Protagon.gr...\nΧτες, ημέρα Δευτέρα, 19 Μαρτίου, διάβασα ένα άρθρο του Τάσου Τέλλογλου στο Protagon.gr με τίτλο "Εις υπεράσπιση μιας «ψεύτικης» χώρας".\nΑποφάσισα να στείλω ένα σχόλιο, αλλά εις μάτην. Οι διαχειριστές του ιστότοπου το λογόκριναν, διότι μάλλον δεν ταυτιζόταν με την αισθητική τους αντίληψη. Στα ερωτήματα που τους απηύθυνα να μου αιτιολογήσουν τους λόγους της μη δημοσίευσης του λιβελογραφήματός μου, μου έβαλαν το χέρι στο γύψο... συγγνώμη με αγνόησαν.\nΤο λογοκριμένο κείμενο που ακολουθεί, αφιερώνεται στην επίσημη, αντικειμενική, αδέκαστη Μαζική Ενημέρωση Αποβλάκωσης:\nΕιλικρινά είναι μαεστρική η επιδεξιότητα των Μέσων Μαζικής Αποβλάκωσης όταν επιθυμούν να χειραγωγήσουν τη σκέψη της Κοινής Γνώμης. Όταν θέλουν να ιδιωτικοποιήσουν τη ΔΕΗ ξαφνικά ανακαλύπτουν τα σκάνδαλα των συνδικαλιστών. Όταν θέλουν να καταργήσουν όλα τα κοινωνικά επιδόματα – πλην ενός-, όπως διέταξε η Τρόικα τα ανδρείκελα, ξαφνικά ανακαλύπτουν ότι οι πολίτες, μόνοι τους (;) εξαπατούν το Δημόσιο.\nΜου θυμίζει όλη η ιστορία το ανέκδοτο με τον Σκάι, όπου η πλειονότητα των δημοσιογράφων του εγκαλεί την κυβέρνηση, γιατί δεν εφαρμόζει πιστά το μνημόνιο, και από την άλλη καλεί τους πολίτες να συμμετάσχουν σε εκστρατείες φιλανθρωπικών δραστηριοτήτων, για τα θύματα του μνημονίου...\nΡε πατριώτες, όχι άλλο κάρβουνο…\nPosted by asymbibastosa at 3:38 PM


Χιόνι, πάγος και τετρακίνηση: πλεονεκτήματα και οδηγίες χρήσης! | Liberal.gr\nΠριν πούμε οτιδήποτε θα πρέπει να διευκρινίσουμε, προς αποφυγήν παρεξηγήσεων ότι ακόμα και πλέον σκληροτράχηλα και «αυθεντικά» 4Χ4, όπως για παράδειγμα το Jeep Wrangler, έρχεται η στιγμή που για να κινηθούν με ασφάλεια πρέπει να φορέσουν αντιολισθητικές αλυσίδες. Ωστόσο αυτό δεν αναιρεί το γεγονός ότι η τετρακίνηση προσφέρει ένα τεράστιο πλεονέκτημα σε σχέση με τη μετάδοση της κίνησης μόνο σε δύο τροχούς (είτε τους εμπρός είτε τους πίσω) προσφέροντας ασύγκριτα μεγαλύτερα περιθώρια πρόσφυσης. Ενώ στις μέρες μας, που υλοποιείται με τη βοήθεια πλέον και ηλεκτροκινητήρων στα plug in hybrid μοντέλα αυτό το πλεονέκτημα γίνεται ακόμα μεγαλύτερο.\nΉρθε η ώρα να μιλήσουμε λοιπόν για το νέο Plug-in Hybrid σύστημα 4xe της Jeep, το οποίο προσφέρει υψηλά επίπεδα άνεσης και ασφάλειας, ακόμα και στις δύσκολες χειμερινές συνθήκες όπου παραμονεύει το χιόνι και ο πάγος. Και καθώς τα Renegade 4xe, Compass 4xe και Wrangler 4xe είναι εφοδιασμένα με μια σειρά συστημάτων που κάνουν πιο εύκολη τη ζωή του οδηγού, η Αμερικανική μάρκα αξιοποιεί την εμπειρία της για να δώσει και μερικές συμβουλές ώστε οι χειμερινές εξορμήσεις των κατόχων των μοντέλων της – και όχι μόνον - να γίνουν ακόμα πιο ξένοιαστες.\nΤο νέο σύστημα 4xe, δεν διατηρεί απλά στο ίδιο επίπεδο με τις συμβατικές εκδόσεις 4x4 τις εκτός δρόμου δυνατότητες, αλλά τις αναβαθμίζει περαιτέρω. Το μυστικό βρίσκεται στο συνδυασμό του κινητήρα εσωτερικής καύσης και του ηλεκτροκινητήρα, ο οποίος προσφέρει μεγαλύτερη –και κυρίως με άμεση και απόλυτα ομαλή παροχή- ροπή, επιτρέποντας στον οδηγό να έχει απόλυτο έλεγχο της ταχύτητας του οχήματος, ειδικότερα σε συνθήκες που το όχημα θα πρέπει να κινείται πολύ αργά.\nΤόσο η επιλογή Snow στα Renegade 4xe και Compass 4xe, όσο και η επιλογή part-time 4H μπορεί ενεργοποιηθεί ανά πάσα στιγμή από τον οδηγό, ακόμα και όταν το όχημα βρίσκεται εν κινήσει. Το σύστημα 4xe ανεξάρτητα από το επίπεδο φόρτισης της μπαταρίας, διαθέτει επαρκή ισχύ ώστε να διασφαλίζει την μόνιμη κίνηση 4x4, επιτρέποντας την εφαρμογή των σχετικών λειτουργιών ακόμα και αν ο οδηγός αντιληφθεί απότομα την ύπαρξη χιονιού ή πάγου. Σε κάθε περίπτωση, όταν η εξωτερική θερμοκρασία πλησιάζει τους μηδέν βαθμούς, ο οδηγός θα πρέπει να κινείται με προσοχή και να είναι έτοιμος να αντιμετωπίσει συνθήκες παγετού.\nΑσφάλεια και άνεση σε εδάφη με κλίση\nΌπως και στις εκτός δρόμου διαδρομές, η κίνηση σε χιόνι και πάγο απαιτεί τη μείωση της ταχύτητας και κυρίως τις απαλές κινήσεις στα χειριστήρια (τιμόνι, γκάζι, φρένα) από τον οδηγό. Κάθε απότομη κίνηση μπορεί να συμβάλει στην απώλεια πρόσφυσης και κατά συνέπεια του ελέγχου του αυτοκινήτου.\nΤο ελεγχόμενο διαφορικό και ο ρόλος των ελαστικών\nΑκόμα και στην περίπτωση κορυφαίων συστημάτων τετρακίνησης, όπως είναι το 4xe της Jeep, η επιλογή των σωστών ελαστικών αποτελεί βασικό παράγοντα που εξασφαλίζει τις ασφαλείς διαδρομές σε χιονισμένες ή παγωμένες επιφάνειες. Τα ελαστικά M+S (mud and snow) εφοδιάζουν όλες τις εκδόσεις Trailhawk των Renegade 4xe και Compass 4xe, καθώς και όλα τα Wrangler 4xe, προσφέροντας ιδιαίτερα υψηλά επίπεδα πρόσφυσης στις χειμερινές συνθήκες. Ακόμα όμως και σε αυτή την περίπτωση, ανάλογα με την κατάσταση του δρόμου, πιθανά μπορεί να απαιτηθεί και η χρήση κάποιου βοηθητικού μέσου όπως αλυσίδες ή κουβέρτες χιονιού, οι οποίες θα πρέπει πάντα να συνοδεύουν το όχημα στις χειμερινές αποδράσεις.\nΦροντίζοντας για την άνεση στην καμπίνα\nΗ σωστή θερμοκρασία της καμπίνας και κυρίως η σωστή αντιθαμβωτική λειτουργία είναι απαραίτητες ώστε ο οδηγός να μπορέσει να κινήσει το όχημα με ασφάλεια. Όλα τα παράθυρα θα πρέπει να είναι καθαρά πριν ξεκινήσει το όχημα, έτσι ώστε ο οδηγός να έχει σωστή περιμετρική ορατότητα.\nΣημειώνουμε, τέλος, ότι η Jeep δημιούργησε έναν παραστατικό οδηγό ώστε πριν από κάθε εξόρμηση, ο οδηγός να είναι σίγουρος ότι είναι έτοιμος να αντιμετωπίσει τις χειμερινές συνθήκες και να εκμεταλλευτεί με ασφάλεια και άνεση όλα τα προηγμένα χαρακτηριστικά του δικού Jeep 4xe.


Samsung Pay: διαθέσιμο στην Ελλάδα μέσω της Curve; - GizChina Greece\nΜια σημαντική συνεργασία η οποία αναμένεται να διευρύνει την παρουσία του ψηφιακού πορτοφολιού της Samsung, στην Ευρώπη ανακοίνωσαν η Samsung Pay και η Curve.\nΕιδικότερα όπως ανακοινώθηκε οι κάτοχοι των Samsung smartphone θα μπορούν να πραγματοποιούν ανέπαφες πληρωμές μέσω της Samsung Pay Card συνδέοντας πάνω της την χρεωστική ή πιστωτική κάρτα της αρεσκείας τους σε χώρες που έχει παρουσία η Curve, αρχής γενομένης από το Ηνωμένο Βασίλειο. Να σημειωθεί ότι η Curve έχει ήδη παρουσία σε 31 χώρες στην Ευρώπη. Μάλιστα οι υπηρεσίες της είναι διαθέσιμες και στην Ελλάδα από τον περασμένο χρόνο, γεγονός που θα μπορούσε να σημάνει την έλευση και τη δυνατότητα χρήσης του Samsung Pay και στη χώρα μας το επόμενο διάστημα.\nΝα θυμίσουμε ότι η Curve είναι μια fintech εταιρεία με έδρα την Αγγλία, η οποία δίνει την δυνατότητα στους χρήστες να συνδέουν όλες τις κάρτες τους (Visa ή Mastercard) με μια, αυτή της Curve. Έτσι κάθε φορά που θέλουν να πραγματοποιήσουν κάποια πληρωμή επιλέγουν μέσα από την mobile εφαρμογή της εταιρείας ποια κάρτα θα χρησιμοποιήσουν. Με τον τρόπο αυτό, ο κάτοχος μιας Curve κάρτας μπορεί να εκτελεί ανέπαφες πληρωμές με την βοήθεια του smartphone του ακόμα κι αν η εκδότρια τράπεζα της κάρτας τους δεν υποστηρίζει την συγκεκριμένη δυνατότητα.\nΌπως όλα δείχνουν η νοτιοκορεατική εταιρεία προσπαθεί να επιταχύνει τις δραστηριότητες της στον τομέα του fintech σε μια προσπάθεια να προλάβει τον συνεχώς αυξανόμενο ανταγωνισμό, τόσο άλλων τεχνολογικών κολοσσών, όπως η Google με το Google Pay όσο και των ανεξάρτητων Android εφαρμογών των χρηματοπιστωτικών ιδρυμάτων.\nΣημειωτέον ότι η η νοτιοκορεατική εταιρεία έχει ήδη ανακοινώσει το λανσάρισμα μιας φυσικής χρεωστικής κάρτας σε συνεργασία με την SoFi, η οποία θα υποστηρίζεται από τραπεζικό λογαριασμό και θα γίνει εμπορικά διαθέσιμη στους καταναλωτές μέσα στο καλοκαίρι αρχικά στις ΗΠΑ.\nTags: samsung paysamsung pay greece\nNext post LG Stylo 5: αναβαθμίζεται σε Android 10 με μια κίνηση έκπληξη\nPrevious post Xbox Series S επόμενης γενιάς: Διέρρευσαν για πρώτη φορά τα χαρακτηριστικά του


Πάνε αρκετοί μήνες από τότε που δηλώσατε επισήμως ότι οι ένοχοι της δολοφονίας των τριών συνανθρώπων μας στα γραφεία τράπεζας στην Αθήνα θα συλληφθούν.\nΑν δεν κάνω λάθος, δ-ε-ν έχει συλληφθεί κανείς.\nΣας διαβεβαιώνω ότι δ-ε-ν πρόκειται να συλληφθεί κανείς.\nΟ λόγος απλός :\nΑφ’ ενός – προφανώς – δ-ε-ν υπάρχουν αποδεικτικά στοιχεία (videos π.χ.) που να οδηγούν στον ένοχο. Αλλοίμονο αν βάλουμε έστω σαν ενδεχόμενο να υπάρχουν στοιχεία και να μην συλλαμβάνονται οι ένοχοι.\nΑφ’ ετέρου, εκτιμώ ότι κανείς δ-ε-ν νοιώθει ένοχος, ώστε να ομολογήσει το έγκλημά του. Όσοι πέταξαν τις μολότωφ πιστεύουν ότι φταίνε οι μολότωφ που πέταξαν οι άλλοι.\nΑν τα λέω σωστά [επιτρέψτε μου : τα γράφω από καιρό], τότε κάποιοι σας εξέθεσαν ανεπανόρθωτα.\nΣας καλώ όπως σκεφθείτε τι θα δηλώσετε στην απευχόμενη επόμενη δολοφονία αθώου.\nΕκτός αν μπορείτε να διαβεβαιώσετε τον Ελληνικό Λαό ότι δ-ε-ν θα υπάρξει άλλη δολοφονία αθώου.\nΕξ άλλου, οποιοσδήποτε νηφάλιος παρατηρητής των τεκταινομένων στη χώρα μας, εντοπίζει αλλεπάλληλα περιστατικά – και μάλιστα πολλά από την υπεύθυνη Κυβέρνηση -, που οδηγούν αβίαστα στο συμπέρασμα ότι έχει χαθεί τελείως οποιαδήποτε σχέση με την κοινή λογική και τη νομιμότητα.\nΗ Υπουργός Παιδείας π.χ. πιστεύει ότι αν – όπως ανακοίνωσε – γίνουν αυστηρότερες οι διατάξεις για τις απουσίες των μαθητών στη μέση εκπαίδευση, θα έλθει «το τέλος της κοπάνας» !\nΔ-ε-ν της περνάει από το μυαλό ότι θα ήταν πολύ – πολύ καλό να μπορούσε το μέτρο να κάνει τα παιδιά μας να βρουν λόγο να πάνε στο σχολείο.\nΔ-ε-ν της περνάει από το μυαλό ότι, αν μπορούσε αυτό το μέτρο να έχει τα προσδοκώμενα αποτελέσματα, θα είχε ληφθεί προ πολλού.\nΌπως θα είχαν απαγορευτεί και οι καταλήψεις. «Ιδού στάδιον δόξης λαμπρόν» !\nΕπιεικώς : αυτή η γυναίκα είναι επικίνδυνη για τα παιδιά μας.\nΩς πατέρας και απλός πολίτης Σας καλώ όπως την στείλετε σπίτι της ΤΩΡΑ !\nΠεραιτέρω, το περιστατικό με τους άφαντους «αθώους» ενόχους και το αναφερόμενο παράδειγμα υπουργικής νοημοσύνης, αποτελούν, κατά τη γνώμη μου, τυπικά παραδείγματα μιας διάχυτης αλλόκοτης ψυχολογικής κατάστασης που διαπερνά όλους μας.\nΌλοι νομίζουν ότι διαβεβαιώνουν υπεύθυνα, όλοι νομίζουν ότι αυτή τη φορά κάτι θα γίνει, όλοι νομίζουν ότι οι άλλοι φταίνε, όλοι νομίζουν ότι το μέτρο που προσφυώς ανακοινώνουν θα λύσει το αντίστοιχο χρόνιο πρόβλημα … Ν-ο-μ-ί-ζ-ο-υ-ν.\nΚαι κάθε μέρα εμφανίζονται από παντού στοιχεία για τις πιο ξεδιάντροπες παραβιάσεις της νομιμότητας.\nΑν διατηρείτε την αισιοδοξία Σας, χωρίς κάποιο επιχείρημα που κρίνετε ότι δ-ε-ν είναι ανακοινώσιμο, θέτω υπ’ όψιν σας την εξής ιστορία :\nΉταν κάποτε ένας αγάς. Γυρίζει στο γιουσουφάκι δίπλα του και λέει : «Φέτος θα έχουμε γλυκά σύκα» !\nΠετάγεται από τη χαρά του το γιουσουφάκι : «Αλήθεια ; Γιατί αγά μου» ;\n«Γιατί μου αρέσουν» !!!\nΑΚΡΑΙΟ ΝΕΥΡΟΛΟΓΙΚΟ ΠΡΟΒΛΗΜΑ ΜΕ ΑΠΛΟΥΣΤΑΤΗ ΑΜΕΣΗ ΘΕΡΑΠΕΙΑ,\nγια το οποίο μπορώ να παραθέσω αξιοποιήσιμη βιβλιογραφία, λογικά επιχειρήματα και εμπειρικές δοκιμές, σε επιστήμονες που είναι σε θέση να ακούσουν και να αξιολογήσουν απροκατάληπτα ό,τι έχω να τους παραθέσω.\nΚαι κ-υ-ρ-ί-ω-ς να είναι σε θέση να αναλάβουν, αν πεισθούν βεβαίως, άμεσα ΔΡΑΣΗ ! Τα προσδοκώμενα αποτελέσματα, άμεσα επιβεβαιωνόμενα κατά τη γνώμη μου, είναι άκρως εντυπωσιακά.\nΠολύ φοβάμαι ότι η επάνοδος από τη θερινή ραστώνη στα αλλόκοτα προβλήματα, τόσο στα γενικά, όσο και στα προσωπικά του καθενός μας, εγκυμονεί θανάσιμους κινδύνους.\nΈχουμε μόνο κάπου 15 – 20 ημέρες διαθέσιμες, πριν η πραγματικότητα μας πείσει με δραματικό τρόπο για το τι ακριβώς συμβαίνει.\nΣΑΣ ΚΑΛΩ ΟΠΩΣ ΑΝΑΛΟΓΙΣΘΕΙΤΕ\nΤΙΣ ΙΣΤΟΡΙΚΕΣ ΕΥΘΥΝΕΣ ΠΟΥ ΠΕΦΤΟΥΝ ΣΤΙΣ ΠΛΑΤΕΣ ΣΑΣ\nΕν αναμονή φύλλου πορείας,\nΑ.Τ. Χ. 513 106\n06/08 11:10 Frixos\nΑγαπητέ Κύριε Τζαναβάρα,\nΗ χώρα μας χρειάζεται 10 πολίτες , κοινής λογικής, αποδεχόμενοι τον"ξυνόν λόγον" για να εξέλθει το βόθρου όπου την έχουν βυθίσει.\nΔεν κλάιω για μένα αλλά για το μέλλον, δηλαδή τα παιδιά μας.\nΜε καλύπτουν πλήρως τα λεγόμενά σου και κυρίως τιμώ την επώνυμη εισήγησή σου.\n06/08 11:30 oberon\nCall me Κώστας.\n"Ο κόσμος παραμερίζει για να περάσουν αυτοί που ξέρουν πού πάνε".\n06/08 15:51 ΑΝΗΣΥΧΟΣ ΠΑΤΕΡΑΣ\nΩραίο πραγματικά το όνειρο της καλαικαιρινής νύκτας που είχες. Δυστυχώς όμως και ο Παπούλιας μέρος του συστήματος και έχει τα ίδια κουφά αυτιά με όλους τους άλλους του συναφιού του. Επιπλέον ο μακαρίτης πατέρας του ΓΑΠ έχει φροντίσει να καταστήσει τον Πρόεδρο της Δημοκρατίας μία απλή κούκλα στη βιτρίνα της επιλεγόμενης ελληνικής Δημοκρατίας.\nΜε 10 νοματέους κοινής λογικής δεν κάνεις μαγιά, γιατί σύντομα με τον ένα ή τον άλλο τρόπο θα φιμωθούν όταν θα αρχίσουν να μιλάνε και να λένε τα πράγματα σωστά.\n06/08 21:07 oberon\nΔ-ε-ν κάνω όνειρα. Ξανασκέψου το τί ακριβώς κάνω.\nΓια την ώρα περιμένω μήπως μου δώσουν αριθμό πρωτοκόλλου ...\nΔ-ε-ν είναι με τίποτα κούκλα.\n- να καλεσει τον υπουργό τάξεως και να τον ρωτήσει τί έγινε με αυτούς που θα συνελάμβανε.\n- να χαστουκίσει δημοσίως την περί ης.\n- να καλέσει δυο - τρεις επιστήμονες να με ακούσουν και ας κάνουν ό,τι θελουν μετά υπέυθυνα.\nΝομίζω ότι μπορεί να κάνει και ακόμα περισσότερα.\nΑρκεί να θέλει. Και να μ-η-ν οχειρώνεται πίσω από δικαιολογίες σαν αυτή που του παραχωρείς ασμένως ...\n06/09 00:06 oberon\n"Εδώ και δύο περίπου μήνες, τα κυβερνητικά στελέχη έχουν εμπλακεί σε μια φθοροποιό και αντιπαραγωγική συζήτηση περί συντονισμού και ανασχηματισμού. Ηλθε η ώρα ο κ. Παπανδρέου να βάλει μια τελεία σε αυτή την άσκοπη διαδικασία και να πάρει τις αποφάσεις του. Υπάρχει όμως ένα λογικό ερώτημα που πρέπει να απαντηθεί. Ο πρωθυπουργός έχει δηλώσει την πρόθεσή του να είναι υποψήφιοι περιφερειάρχες υπουργοί και υφυπουργοί. Το ερώτημα είναι: Ποία η σκοπιμότης; Γιατί αν είναι επιτυχημένοι θα είναι κρίμα να φύγουν από το κυβερνητικό σχήμα μόλις έχουν αποκτήσει κάποια εμπειρία, αν, όμως, έχουν αποτύχει, είναι μάλλον παράλογο να διεκδικήσουν θέση περιφερειάρχη, ο οποίος με το νέο σύστημα έχει σημαντικότατες αρμοδιότητες."\nΜήπως πηγαίνει "η περί ης" σε καμία περιφέρεια, να σωθούν (έστω από τη μπόρα) τα παιδιά μας ;


Τι αποκαλύπτει φίλος του Μιχάλη Κουϊνέλη για τον έρωτά του με την Ήβη Αδάμου! ~ To Sokaki\nΤι αποκαλύπτει φίλος του Μιχάλη Κουϊνέλη για τον έρωτά του με την Ήβη Αδάμου!\n6:28 μ.μ. Showbiz\nΟ Μιχάλης Κουϊνέλης έχει εντυπωσιάσει τους πάντες ως κριτής του «The Voice»\nΟ Μιχάλης είναι μαζί με την Ήβη Αδάμου εδώ και καιρό! Ζουν ένα μεγάλο έρωτα μακριά από τα φώτα της δημοσιότητας, καθώς τόσο ο γνωστός τραγουδιστής, όσο και η τραγουδίστρια θέλουν να κρατούν χαμηλό προφίλ σε ό,τι αφορά την προσωπική τους ζωή.\nΗ πρώτη τους γνωριμία έγινε όταν συνεργάστηκαν για τις ανάγκες του τραγουδιού «Σαν έρθει η μέρα», που έγινε μεγάλη επιτυχία. Συναντήθηκαν ξανά μουσικά για το δεύτερο τραγούδι που ερμήνευσαν μαζί, με τίτλο «Να σου τραγουδώ». Η χημεία τους ήταν εκπληκτική και από τότε οι δύο τους έγιναν ζευγάρι.\n«Είναι πολύ ερωτευμένοι και δεν το κρύβουν. Όμως δεν φτάνουν και στο άλλο άκρο, να διαφημίζουν τον έρωτά τους», αποκαλύπτει άνθρωπος από το φιλικό τους περιβάλλον στη «Realnews».\n«Όταν η Ήβη βρίσκεται στην Αλεξανδρούπολη, τη γενέτειρα του Μιχάλη, οι δυο τους κάνουν κοινές εμφανίσεις στα στέκια του, άλλοτε μόνοι τους και άλλοτε με φίλους. Η κοινή τους αγάπη για τη μουσική είναι ένα από τα βασικά στοιχεία που τους ενώνουν», προσθέτει!\nΑν και ο Μιχάλης μένει μόνιμα στον τόπο καταγωγής του, την Αλεξανδρούπολη, αυτό δεν αποτελεί πρόβλημα για το ζευγάρι. Οι δυο τους μοιράζουν το χρόνο μεταξύ Αθήνας, Κύπρου και Αλεξανδρούπολης.


bookreadert-3: Το ιστολόγιο της Λέσχης Ανάγνωσης της ΕΡΤ3: Λούης ο Έλληνας: Ο ηγέτης-συνδικαλιστής και η δολοφονία του (1914) στο Κολοράντο της Αμερικής\nΛούης ο Έλληνας: Ο ηγέτης-συνδικαλιστής και η δολοφονία του (1914) στο Κολοράντο της Αμερικής\nΣυμπτωματικά, απέναντι απ’ το καφενείο βρίσκονταν τα γραφεία της τοπικής οργάνωσης των Βιομηχανικών Εργατών του Κόσμου (Wobblies). Ο Τίκας, είτε έγινε από την αρχή μέλος των Wobblies είτε όχι, ήταν αποφασισμένος να αφομοιωθεί στην καινούρια χώρα. Αρχικά, προσπάθησε να μπει στο αστυνομικό σώμα αλλά απερρίφθη εξαιτίας της εμπλοκής του με τουςWobblies. Υπάρχουν πληροφορίες ότι ήταν επικεφαλής ενός συνδικάτου λούστρων που το 1910 έκαναν απεργία ζητώντας αύξηση 100% (από πέντε σε δέκα σεντς!). Άλλοι λένε πως δούλευε για μια ασφαλιστική εταιρία.\nΟ Τίκας με απαράμιλλο θάρρος, ζήτησε να δει τον επικεφαλής της εθνοφρουράς, λοχαγό Καρλ Λίντερφελντ (Karl Linderfeld)κρατώντας λευκή σημαία. Οι δυο τους συναντήθηκαν στο λόφο και μίλησαν για λίγο. Έπειτα οι αυτόπτες μάρτυρες είπαν ότι ο αξιωματούχος χτύπησε με πρωτοφανή αγριότητα τον Τίκα στο κεφάλι με την καραμπίνα του. Η καραμπίνα έσπασε στα δύο όπως και το κρανίο του Τίκα. Οι εθνοφρουροί βάλθηκαν να πυροβολούν το άψυχο σώμα. Ευθύς αμέσως εισέβαλαν στον καταυλισμό, ρίχνοντας αδιακρίτως εναντίον οτιδήποτε κουνιόταν. Έδιωξαν τους απεργούς, σκότωσαν 18 άτομα, 10 εκ των οποίων ήταν παιδιά από τριών μηνών ως 11 ετών, και έκαψαν τις σκηνές τους. Όταν οι απεργοί ξαναμπήκαν μερικές ημέρες αργότερα στον καταυλισμό βρήκαν το πτώμα του Τίκα. Η κηδεία του έγινε στις 27 Απριλίου και τη νεκρώσιμη πομπή ακολούθησαν χιλιάδες εργάτες.\nZeese Papanikolas, Buried Unsung: Louis Tikas and the Londlow Massacre (Bison Books, 1991). ISBN 9780803287273. Ελληνική έκδοση: Αμοιρολόιτος: Ο Λούης Τίκας και η σφαγή στο Λάντλοου (Αθήνα: Κατάρτι, 2002),ISBN 9789608747401 και επανέκδοση (Αθήνα: Παπαζήση, 2013), ISBN 9789600228885.\nΆλμα πάνω↑ Ενα ντοκιμαντέρ για τον «αμοιρολόιτο» Λούις Τίκας, Εφημερίδα των Συντακτών 17/3/2014\nΑναρτήθηκε από Λέσχη Ανάγνωσης της ΕΡΤ3 στις 09:35\nΕτικέτες Επετειακά, Πρωτομαγιά


Συνήγορος των «8» Τούρκων φυγάδων: «Είχε προετοιμαστεί επιχείρηση παράδοσής τους - Triklopodia\nΑΠΟΚΑΛΥΨΕΙΣ. - 17 Νοέ 2019 - 22:30\nΣε σοβαρότατες καταγγελίες προχωρά η Σταυρούλα Τομαρά πρώην συνήγορος των 8 Τούρκων στρατιωτικών που κατέφυγαν στην Ελλάδα τον Ιούλιο του 2016, αναφορικά με τη δράση Τούρκων κομάντο στον Έβρο επιβεβαιώνοντας σχετικό δημοσίευμα του pronews.gr το οποίο αναφέρει στην ανακοίνωσή της.\nΠιο συγκεκριμένα αναφέρει η Μ.Τομαρά.\n«Ο πανικοβλημένος πρώην ΥΠΕΞ Κοτζιάς ψεύδεται όταν φωνασκεί ότι η Κυβέρνηση ΣΥΡΙΖΑ και φυσικά και αυτός δεν είχαν συμφωνήσει να επιστρέψει τους *8* εντός λίγων ημερών μαζί με το ελικόπτερο.\nΦυσικά και είχαν.\nΔυστυχώς ο Ερντογάν έλεγε την αλήθεια ότι ο Τσίπρας του είχε υποσχεθεί τους 8. Ο Ερντογάν συνεργάστηκε καλά με τους Συριζαίους, όπως ακριβώς συνεργάστηκε επί χρόνια με τους Γκιουλενικούς».\nΌπως αναφέρει στη δήλωσή της\n«ήμουν η μόνη δικηγόρος, κατ΄επιλογήν των *8* από τη στιγμή που τους μετέφεραν στο Α.Τ Ολυμπιακού χωριού στις 22/7/2016 γι αυτό παρακαλώ να μην παρεμβάλλεται ο κ.Μυλωνόπουλος και όσοι δεν σχετίζονται με την περίοδο που εκπροσωπούσα αποκλειστικά εγώ τους *8*. Έχουν μηδενική ενημέρωση για την περίοδο και αμφισβητώ ότι έχουν επικοινωνήσει μαζί τους τον τελευταίο 1-1,5 χρόνο.\nΈχω καταθέσει μηνύσεις. Σε ένα οργανωμένο Ευρωπαϊκό κράτος πρωτοκλασσάτοι Υπουργοί της κυβέρνησης ΣΥΡΙΖΑ και διεφθαρμένοι αστυνομικοί θα παραπέμπονταν αμελλητί στη Δικαιοσύνη.\nΟι μηνύσεις μου λυμνάζουν σε συρτάρια, όχι τυχαία, από την εποχή της Ξένης Δημητρίου ως επικεφαλής της Εισαγγελίας του Αρείου Πάγου.\nΠριν αναλάβω τους *8* οι κυρίες συνάδελφοι στην Αλεξ/λη μου είχαν πει αναλυτικά ότι η Κυβέρνηση Συριζα μέσω δημ. υπαλλήλων έκανε τα αδύνατα δυνατά ώστε να αποτρέψουν τους *8* να υποβάλλουν αιτήματα ασύλου στην Αλεξ/λη. Οι κυρίες συνάδελφοι εκεί μερίμνησαν και προστάτεψαν τους *8* .\nΣτις 22/7/2016 δημοσιεύτηκε άρθρο του Αντιστρατήγου ε.α Μπάμπη Τζιγκουνάκη στην ιστοσελίδα pronews (https://www.pronews.gr/amyna-asfaleia/ellinotoyrkika/462929_toyrkiki-eidiki-epiheirisi-gia-tin-arpagi-ton-8-fygadon) που επιβεβαίωνε πανηγυρικά την επιχείρησης απαγωγής των *8* από τον Ερντογάν. Δεν τον γνωρίζω τον Αντιστράτηγο.\nΤην παράνομη είσοδο μελών Τουρκικών δυνάμεων (κομάντος) σε χωριά του Έβρου με σκοπό να απαγάγουν τους *8* από το Α.Τ όπου κρατούνταν από τις 16/7/2016 την επιβεβαιώνουν και σήμερα ακρίτες κάτοικοι που ειδοποίησαν την Αστυνομία και αστυνομικοί που τους συνέλαβαν και μυστικά τους απώθησαν στην Τουρκία 1-2 ημέρες μετά την προσγείωση του ελικοπτέρου.\nΑυτός ήταν και ο λόγος που οι *8* μετήχθησαν αιφνιδίως από το ΑΤ. του Ν. Έβρου στο Α.Τ Καβάλας και μετά στο Α.Τ Ολυμπιακού χωριού. Την πληροφορία αυτή μου την επιβεβαίωσαν αστυνομικοί εν ενέργεια που υπηρετούσαν στον Έβρο.\nΟι κομάντος που πέρασαν στον Έβρο για να απαγάγουν τους *8* , δεν σχετίζονταν με τους 5 Τούρκους κομάντος που ζήτησαν άσυλο στην Ελλάδα, στα μέσα Φεβρουαρίου 2017.\nΟι 2 εξ αυτών επίσης πελάτες/εντολείς μου. Τους 3 τους προώθησε μυστικά η Ελληνική Αστυνομία στην Τουρκία όπου βασανίστηκαν οικτρά για 2 μήνες.\nΤα έχω επαναλάβει στα ΜΜΕ, έχω καταθέσει μήνυση και έχει υποβάλλει γι΄αυτό ερώτηση στην Βουλή ο πρώην βουλευτής Δ.Καμμένος.\nΕίμαι σήμερα βαθιά πεπεισμένη ότι και για τη μυστική επαναπροώθηση των 3 κομάντος και εκατοντάδων άλλων στην Τουρκία γνώριζε τα πάντα και ο Πρωθυπουργός Α.Τσίπρας (που είχε λάβει το εξώδικο μου) και ο Τόσκας και ο Κοτζιάς. Απομένει να αποδειχθεί στα δικαστήρια, αν το αποφασίσει η Δικαιοσύνη.\nΜόλις ανέλαβα τους *8* μόνη μου στα τέλη Ιουλίου- αρχές Αυγούστου , οι *8* μου είχαν περιγράψει με φόβο ότι είχαν μάθει ότι κινδύνευαν με μυστική απέλαση και μου έδωσαν εντολή να ενεργήσω συγκεκριμένα, και διακριτικά, ώστε να μην τους απελάσουν.\nΦυσικά και μπλόκαρα επιτυχημένα την μυστική απέλαση τους τον Αύγουστο 2016, πολύ πριν καταθέσω τις προσφυγές μου με τις οποίες τους δόθηκε άσυλο στο β’ βαθμό.\nΕΥΠατζήδες και άλλοι με παρακολουθούσαν διακριτικά επί μήνες και με συνεχάρησαν αργότερα γιατί μου είπαν ότι χειρίστηκα επιτυχημένα την υπόθεση, αν και μισούν τους Τούρκους.\nΓνωρίζω ότι για την μη απέλαση των *8* υπήρξαν τηλεφωνήματα από πάρα πολλούς υψηλόβαθμους διπλωμάτες και ΥΠΕΞ κρατών σε Έλληνες Υπουργούς και στην ΕΥΠ, όπως γνωρίζω ότι τότε η Γερμανία και η Ρωσία δεν μερίμνησαν για την υπόθεση των *8*, σε αντίθεση με άλλες Ευρωπαϊκές και μη χώρες.\nΕιδικά για τη Γερμανία, επειδή αργότερα είχα συνομιλήσει και ανταλλάξει μέιλ με σύμβουλο του Γερμανού Υφυπουργού Εξωτερικών , γνωρίζω ότι δεν είχε ενδιαφέρον, αν και διάφοροι μη εξουσιοδοτημένοι Σορολάγνοι σωτήρες των *8* με επιρροή σε Σορολάγνους των Βρυξελών, μετά την παραίτηση μου τον Δεκ. 2016-Ιαν 2017, ωθούσαν τους *8* να δίνουν μακροσκελείς συνεντεύξεις σε γερμανικά ΜΜΕ και όχι μόνο…υποσχόμενοι ότι θα τους αποφυλάκιζαν και θα τους έστελναν σε Αμερική και άλλα κράτη της ΕΕ.\nΕνδιαφέρον εξεδήλωσε και ο Σοροπληκτος Γ.Παπανδρέου.\nΜιλούσα με τους *8* ακόμα και 3 μήνες μετά από την παραίτηση μου.\nΤέλος, έμαθα πώς η υπόθεση των *8* είναι συνδεδεμένη άρρηκτα με την υπόθεση των 2 Ελλήνων αξιωματικών που απήχθησαν στον Έβρο.\nΜου εξιστορήθηκε με λεπτομέρειες ότι γινόταν συναλλαγή με αντίτιμο 1,5 εκατομ. Ευρώ για κάθε Τούρκο αξιωματικό από τους *8*, δηλ πάνω από 10 εκατ. στην Αθήνα επί 2-3 Παρασκευοσάββατα βράδυ, με κάλυψη από αστυνομικούς με πολιτικά και με διπλωματικό όχημα. Ακριβώς λίγες ημέρες πριν την απαγωγή των 2 Ελλήνων!\nΑν η Εισαγγελία του Αρείου Πάγου ήθελε να εξετάσει ενδελεχώς με την υπ αριθμ. 9206/ 29-8-2018 μήνυση που είχα καταθέσει γι΄αυτήν την δωροληψία και διακίνηση μαύρου χρήματος με την χρήση των ειδικών μηχανημάτων της ΕΥΠ και των ΕΥΠατζήδων, θα εντοπιζόταν εύκολα τα στίγματα των κινητών Τούρκων και Ελλήνων που ήταν παρόντες και διευκόλυναν την οικονομική συναλλαγή ,επίσης και μάρτυρες και θα οδηγούνταν οι ύποπτοι στη Δικαιοσύνη. Κατάλαβα ότι οι 2 Έλληνες στρατιωτικοί απήχθησαν ως εχέγγυο της συναλλαγής έως της απέλασης/επιστροφής των *8* στην Τουρκία.\nΕίναι εύκολο να βρεθούν ποιοι πήραν τα χρήματα. Αυτός που ήταν αυτόπτης μάρτυρας μου είπε ποιος τα έδωσε και πως μεταφέρθηκαν.\nΜου είπε επίσης «οι 8 είναι προαποφασισμένο να επιστραφούν στον Ερντογάν. Υπάρχει συναλλαγή. Μόνο εσύ θα μπορούσες να μπλοκάρεις την απέλαση.». Ήμουν επιφυλαχτική αλλά κάθε ημέρα διαπιστώνω ότι μάλλον είχε δίκιο γιατί η καταγγελία/ μήνυση μου στον Α.Π. θάφτηκε στα συρτάρια. Για συναλλαγή είχε μιλήσει και ο Πάνος Καμμένος, τον οποίο επίσης δεν γνωρίζω.\nΚατέθεσα πρωτοκολλημένα διαβαθμισμένα έγγραφα προς τον Γεν.Γραμ. του Υπουργείου Προστασίας, τον επικεφαλής της ΕΥΠ κ.Ρουμπάτη και σε Αντιστράτηγο της ΕΛ.ΑΣ με όλες της λεπτομέρειες της καταγγελλόμενης σε εμένα συναλλαγής. Σκεφτόμουν να την καταγγείλω στο Αμερικανικό Υπουργείο Δικαιοσύνης γιατί έχει δικαιοδοσία για το διεθνές ξέπλυμα χρήματος, επικοινώνησα με την αρμόδια Αμερικανική υπηρεσία αλλά δεν προχώρησα για νομικούς λόγους.\nΤην κατήγγειλα εγγράφως στο γραφείο του πρώην Προέδρου του Ευρωπαϊκού Κοινοβουλίου ,κ.Ταγιάνι ο οποίος γνωρίζει ποια είμαι. Επίσης την καταγγελία την είχα συζητήσει και με νυν Υπουργούς και συμβούλους του νυν Πρωθυπουργού.\nΟ Τόσκας, φίλος του Κοτζιά είχε θέσει ως προσωπικό του στόχο την υποβάθμιση του νομικού μου έργου, την σπίλωση μου.\nΟ Κοτζιάς ήταν αθέατος. Πολλές φορές αναρωτήθηκα για ποιο λόγο τόσο μένος εναντίον μου από αυτούς τους 2 πρώην Υπουργούς. Ήθελαν να δίνουν την εντύπωση των Τουρκοφάγων αλλά να, που τα έγγραφα εμπλέκουν τουλάχιστον τον ένα.»


Markarian 231 - Βικιπαίδεια\nγαλαξίας στον αστερισμό Μεγάλη Άρκτος\nΟ Markarian 231 ή UGC 8058 είναι γαλαξίας Σίφερτ Τύπου 1 ο οποίος ανακαλύφθηκε το 1969 στα πλαίσια έρευνας για τον εντοπισμό γαλαξιών με ισχυρή υπεριώδη ακτινοβολία. Βρίσκεται στον αστερισμό Μεγάλη Άρκτος και απέχει περίπου 581 εκατομμύρια έτη φωτός από την Γη. Στον Markarian 231 υπάρχει το πλησιέστερο στην Γη γνωστό κβάζαρ και στον πυρήνα του υπάρχει υπερμεγέθης δυαδική μαύρη τρύπα.\nΟ Markarian 231\nΕίναι ιδιαίτερα έντονος ο σχηματισμός νέων άστρων στον γαλαξία. Στο κέντρο του υπάρχει δακτύλιος αστρογέννεσης όπου ο ρυθμός σχηματισμού νέων αστέρων φτάνει τις 100 ηλιακές μάζες κάθε χρόνο. Το 2015 ανακαλύφθηκε ότι η μεγάλη μαύρη τρύπα (με μάζα 150 εκατομμύρια φορές αυτή του Ήλιου) που βρίσκεται στο κέντρο του έχει ως συνοδό δεύτερη μαύρη τρύπα με μάζα τέσσερα εκατομμύρια φορές αυτή του Ήλιου. Για να ολοκληρωθεί μία πλήρης τροχιά της μιας μαύρης τρύπας πέριξ της άλλης χρειάζονται 1,2 χρόνια.\n↑ 1,0 1,1 «HubbleSite - NewsCenter - Hubble Finds That the Nearest Quasar Is Powered by a Double Black Hole (08/27/2015) - The Full Story». hubblesite.org. Ανακτήθηκε στις 27 Αυγούστου 2015.\nΣτο λήμμα αυτό έχει ενσωματωθεί κείμενο από το λήμμα Markarian 231 της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 3.0. (ιστορικό/συντάκτες).\nΑνακτήθηκε από "https://el.wikipedia.org/w/index.php?title=Markarian_231&oldid=6430624"


Υπουργείο Τουρισμού: Η Σοφία Ζαχαράκη ανέλαβε υφυπουργός - Eleutheranea.gr\nΑρχική Πολιτική Υπουργείο Τουρισμού: Η Σοφία Ζαχαράκη ανέλαβε υφυπουργός\nΥπουργείο Τουρισμού: Η Σοφία Ζαχαράκη ανέλαβε υφυπουργός\nΜε αυστηρά μέτρα λόγω της πανδημίας του κορωνοϊού πραγματοποιήθηκε η τελετή παράδοσης – παραλαβής στο υπουργείο Τουρισμού, από τον απερχόμενο υφυπουργό, Μάνο Κόνσολα, στη νέα υφυπουργό, Σοφία Ζαχαράκη. Κατά την τελετή, ο υπουργός Τουρισμού, Χάρης Θεοχάρης, αφού καλωσόρισε τη κ. Ζαχαράκη, ευχαρίστησε τον κ. Κόνσολα για τη συνεργασία και τη σημαντική συμβολή του όλο το προηγούμενο διάστημα.\nΟ κ. Θεοχάρης δήλωσε:\n«Oι ιδιαίτερες συνθήκες δεν πρέπει να μας αποτρέψουν από το να εκφράσουμε αυτά που περάσαμε μαζί. Κλήθηκε η πολιτική ηγεσία του υπουργείου Τουρισμού να διαχειριστεί μια πρωτόγνωρη κρίση. Χωρίς τον Μάνο Κόνσολα, χωρίς τη γνώση του, την εμπειρία του και την καθημερινή συζήτηση μαζί του, τα πράγματα θα ήταν πολύ διαφορετικά και για τον ελληνικό τουρισμό αλλά και για εμένα τον ίδιο. Θέλω, Μάνο, πραγματικά από καρδιάς, να σε ευχαριστήσω γιατί στάθηκες πλάι μας και συνδιαμορφώσαμε ένα πρόγραμμα αντιμετώπισης έκτακτης ανάγκης, που όμοιό του δεν έχουμε ξαναδεί. Κληθήκαμε να πάρουμε δύσκολες και επίπονες αποφάσεις και έδειξες μια άοκνη θέληση να στηρίξεις τον τουρισμό. Σε ευχαριστώ από καρδιάς γι’ αυτό.\nΟι προκλήσεις, όμως, είναι μπροστά μας. Για αυτό θέλω να καλωσορίσω τη Σοφία Ζαχαράκη και αν υπάρχει κάτι για το οποίο θέλω να ευχαριστήσω τον πρωθυπουργό, πέρα από τη στήριξη και την εμπιστοσύνη του, είναι και για αυτό. Γιατί αυτή η ομάδα – και αυτή που ήμασταν ως τώρα και αυτή που θα είμαστε στο επόμενο διάστημα – είναι μια δυνατή ομάδα, που μπορεί να φέρει θετικά αποτελέσματα, όπως άλλωστε το έχει αποδείξει. Η Σοφία είναι ένας νέος άνθρωπος με όραμα για τον τουρισμό, και με όρεξη για δουλειά, και χαίρομαι πάρα πολύ που θα είμαστε μαζί για να αντιμετωπίσουμε κατάματα τα προβλήματα που έχουμε μπροστά μας και τις προκλήσεις αυτής της κομβικής για την ανάκαμψη του τουρισμού χρονιάς. Είμαστε ήδη σε προετοιμασία. Οι καμπάνιες ήδη κτίζονται από τον ΕΟΤ και έχουμε να κάνουμε πολλά, και στον θεματικό τουρισμό, και στην τουριστική εκπαίδευση».\nΟ απερχόμενος υφυπουργός Τουρισμού, Μάνος Κόνσολας, δήλωσε:\n«Θέλω να ευχαριστήσω τον πρωθυπουργό για τη δυνατότητα που μου έδωσε να υπηρετήσω στο υπουργείο Τουρισμού, σε μια ιδιαίτερα δύσκολη συγκυρία. Παρά τις δυσκολίες που δημιούργησε η πανδημία και τις αντιστάσεις από κατεστημένες νοοτροπίες, στον τομέα των αρμοδιοτήτων μου αφήνουμε ένα διακριτό και ορατό έργο, παραδίδοντας δύο ολοκληρωμένα, πολύ σημαντικά νομοσχέδια: Το πρώτο για την αναβάθμιση της τουριστικής εκπαίδευσης και το δεύτερο για την περιφερειακή ανάπτυξη του ελληνικού τουρισμού. Παράλληλα, η κ. Σοφία Ζαχαράκη θα προχωρήσει την πρωτοβουλία που αναλάβαμε από κοινού για την τουριστική εβδομάδα στα σχολεία. Η κυβέρνηση, είμαι σίγουρος ότι θα συνεχίσει το μεταρρυθμιστικό της έργο και η νέα ηγεσία του υπουργείου θα ολοκληρώσει τα δυο αυτά σημαντικά νομοσχέδια. Εύχομαι στη νέα υφυπουργό Τουρισμού καλή θητεία και καλή επιτυχία στο δύσκολο έργο που αναλαμβάνει».\nΗ νέα υφυπουργός Τουρισμού, Σοφία Ζαχαράκη, δήλωσε από την πλευρά της:\n«Αναλαμβάνω σήμερα τα καθήκοντα της υφυπουργού Τουρισμού με ιδιαίτερη χαρά αλλά και υψηλό αίσθημα ευθύνης. Παραλαμβάνω σημαντικό και μετρήσιμο έργο από τον Μάνο Κόνσολα, τον οποίο θερμά ευχαριστώ για τη συνεργασία που είχαμε και που θα συνεχίσουμε να έχουμε στα θέματα του τουρισμού. Αποτελεί ιδιαίτερη τιμή να συνεργαστώ με τον υπουργό και φίλο Χάρη Θεοχάρη και είμαι σίγουρη πως σε μια δύσκολη χρονιά για τη χώρα ο τουρισμός, όχι μόνο θα σταθεί όρθιος, αλλά θα αποτελέσει και τον καταλύτη εξόδου της χώρας από την κρίση. Θα ήθελα να ευχαριστήσω τον πρωθυπουργό για τη διαρκή εμπιστοσύνη του και δεσμεύομαι ότι θα καταβάλω κάθε προσπάθεια, ώστε το κυβερνητικό όραμα για τις ειδικές μορφές τουρισμού και την τουριστική εκπαίδευση και κατάρτιση στη χώρα μας να υλοποιηθεί».\nΠροηγούμενο άρθροΑναστολές Δεκεμβρίου: Πότε θα καταβληθούν τα 534 ευρώ στους εργαζόμενους – Τι ισχύει για το δώρο του Πάσχα\nΕπόμενο άρθροΚορωνοϊός παραβάσεις: 1.639 παραβάσεις των μέτρων – 28 συλλήψεις


5 τροφές που λευκαίνουν τα δόντια με φυσικό τρόπο - Εναλλακτική Δράση\nΔόντια - Ούλα, Φρούτα, Φυσική Ζωή\nΜπορεί να χρειάζεται περισσότερος χρόνος για να δείτε διαφορά, όμως ο τρόπος είναι φυσικός και σίγουρα πιο οικονομικός.\nΑλλά αυτές οι θεραπείες μπορεί να είναι ακριβές. Περιέχουν επίσης χημικές ουσίες, οι οποίες μπορεί να είναι σκληρές για τα δόντια και τα ούλα σας. Αν θέλετε να λευκάνετε τα δόντια σας χωρίς χημικά, ίσως αναζητάτε πιο φυσικές θεραπείες. Μια επιλογή είναι να καταναλώνετε τροφές που λευκαίνουν φυσικά τα δόντια σας.


Στη δίνη των δικαστικών αποφάσεων – Domino News\nΣτη δίνη των δικαστικών αποφάσεων\nΓενικά είναι κανόνας του παρόντος ιστολογίου να μη σχολιάζει δικαστικές αποφάσεις. Ωστόσο οι πρόσφατες αποφάσεις με ευρύτερο πολιτικό ενδιαφέρον δεν μπορούν να μείνουν ασχολίαστες (βλ. Μαντέλης, Γεωργίου κλπ). Και φυσικά δεν θα τις σχολιάσουμε νομικά. Θα τις σχολιάσουμε υπό το πρίσμα της κοινωνικής τους διάστασης που έχει δυο σκέλη:\n– Την πειθώ και την παραπλάνηση από τη μια, και το μίσος και την εκδικητικότητα από την άλλη.\nΚανείς δεν αμφιβάλει ότι αν σε εκλογές του παρελθόντος το εκλογικό σώμα είχε κρατήσει πιο συνετή στάση, τότε σήμερα τα πράγματα θα ήταν πολύ καλύτερα και για τον καθένα προσωπικά και για τη χώρα. Δυστυχώς, η σκανδαλώδης ευπείθεια μας και η τάση μας να σαγηνευόμαστε από βολικά ψέματα, χαρακτηρισμούς και διθυραμβικές εκφράσεις οδήγησε προς στιγμή σε παύση της χρήσης του λογικού. Και αντίστοιχα σε υπερτόνωση του θυμικού που ένοιωθε έντονα την ανάγκη να ελπίσει από τη μια και να μισήσει από την άλλη. Η ανάγκη για ελπίδα από μόνη της ίσως τελικά δεν είναι κακή. Είναι εν τέλει χαρακτηριστικό της ανθρώπινης φύσης.\nΑυτό που είναι κακό είναι το μίσος και η εκδικητικότητα που συνόδευσαν τις επιλογές μας. Είναι ότι ταυτόχρονα με τον σωτήρα, ειδωλοποιήσαμε και τον εχθρό. Αυτό που είχε προβληθεί ως μισητό και βδελυρό, πέρασε άκριτα ως τέτοιο στο συλλογικό θυμικό. Πρόσωπα και θεσμοί που είχαν εδραιωθεί ως σταθεροί οδοδείκτες της κοινωνικής ζωής εγκαταλείφθηκαν και μισήθηκαν. Και το μίσος αυτό μεταφράστηκε σε εκδικητικότητα ενώπιον της κάλπης. Με εκδικητική ψήφο απέναντι σε κάτι που έμοιαζε κακό.\n«Ιδού άνθρωπος φάγος και οινοπότης, τελωνών φίλος και αμαρτωλών» είχαν αναφωνήσει για τον Κύριο και πέτυχαν να τον σταυρώσουν παρασύροντας τους όχλους. Ιδού άνθρωποι κλέφτες και πλεονέκτες είχαν αναφωνήσει τα μισθωμένα φερέφωνα και πέτυχαν να σταυρώσουν μια κοινωνία ολάκερη στο σταυρό των παθών της.\nΑπό το βήμα αυτό δεν θα συμβουλέψουμε κανέναν να κατανικήσει το πάθος του να μισεί και να εκδικείται, αν και μια ομόνοια των Ελλήνων θα αποτελούσε για εμάς ιδανική συνθήκη. Θα τον συμβουλέψουμε ωστόσο να σκέφτεται διπλά προτού εκλάβει για αληθινές κοινές λασπολογίες, συκοφαντίες και λοιπά παραπλανητικά. Και αντίστοιχα να περνά από τον έλεγχο του νου, την τάση του να μισεί και να εκδικείται αυτό που μέχρι χθες πίστευε καλό.\nΟι καιροί είναι πονηροί. Όσο η Δικαιοσύνη προχωρά στην κάθαρση, τόσο τα φερέφωνα θα συστρατεύονται για να κάνουν και πάλι αυτό που ξέρουνε καλά. Ας μην τους αφήσουμε ετούτη τη φορά.


forum.math.uoa.gr • Προβολή θέματος - Μαθηματικα και λινουξ.\nΗμερομηνία 12 Νοέμ 2018, 19:54\nΑρχική Κοινότητας » Community Fora » Πληροφορική & Τηλεπικοινωνίες » Software - Εφαρμογές\nΜαθηματικα και λινουξ.\nΘέμα δημοσίευσης: Μαθηματικα και λινουξ.\nΔημοσιεύτηκε: 09 Νοέμ 2009, 18:03\nΕγγραφη: 08 Οκτ 2009, 22:04\nΟσοι απο εσας ειστε χρηστες του καλυτερου OS του κοσμου... να σας πληροφορισω οτι υπαρχει αυτο το προγραμμα:\nλεγετε octave και ειναι αρκετα καλο για μαθηματικες ασχολιες\nμολις το δοκιμασα κ ειπα να πληροφορισω κ τους υπολοιπους!\nΘέμα δημοσίευσης: Re: Μαθηματικα και λινουξ.\nΔημοσιεύτηκε: 09 Νοέμ 2009, 18:14\nΟυσιαστικά ένα open source alternative του matlab δεν είναι;\nΑρκετά χρήσιμο και σε windows, μιας που οι επιλογές για το matlab είναι: ή δινεις κανα δυο μισθούς και το αγοράζεις ή το κατεβάζεις πειρατικό. I choose none\nΔημοσιεύτηκε: 09 Νοέμ 2009, 20:02\nΗ Octave μπορεί να είναι OpenSource αλλά δεν είναι ισάξια του Matlab. Κάνει βασικά πράγματα αλλά για πιο εξειδικευμένα όπως γραφήματα δεν είναι επαρκής. Ωστόσο συμφωνώ μαζί σου ότι μπορεί να αποτελέσει εναλλακτική του Matlab για κάποιες βασικές δουλειές.\nΔημοσιεύτηκε: 09 Νοέμ 2009, 21:26\ndudeeee, τo καλύτερο ΟS του κόσμου αρχίζει Μ και τελειώνει σε ΑC! MAC rules!\nΔημοσιεύτηκε: 09 Νοέμ 2009, 22:30\nΜπορεί κανείς να με διαφωτίσει για το πώς λειτουργεί αυτό το πρόγραμμα;\nΔημοσιεύτηκε: 10 Νοέμ 2009, 00:34\nΌτι καλύτερο και πιο κοντά στην Matlab είναι η python.\nΌλες οι άλλες απομιμήσεις της απλά κάνουν για το πολύ βασικά. Για πιο "απαιτητικούς" δυστυχώς μόνο Matlab\nΔημοσιεύτηκε: 10 Νοέμ 2009, 03:06\nΝαι συμφωνώ μαζί σου! Για απαιτητικές δουλειές Matlab!\nΔημοσιεύτηκε: 13 Νοέμ 2009, 14:52\nφιλε μου δοκιμασα να το τρεξω για να δω τι γινετε αλλα εφαγα:\nmain.c: In function ‘myclock’:\nmain.c:442: error: ‘CLK_TCK’ undeclared (first use in this function)\nμαλλον μου λειπει κατι απο τις εξαρτησεις(dependencies) αλλα βαριεμαι να το ψαξω... οποτε αν ειναι κανενας με debian/ubuntu ας το δοκιμασει και να μας πει τι γινετε..!\nΔημοσιεύτηκε: 13 Νοέμ 2009, 18:48\nΤι προσπάθησες να εγκαταστήσεις; Το MATLAB ή το Octave?\nΔημοσιεύτηκε: 16 Νοέμ 2009, 01:55\nΤιποτα απο τα 2! το προγραμμα που ειπε ο grammo.\nΔημοσιεύτηκε: 22 Νοέμ 2009, 11:26\nΕγγραφη: 18 Μαρ 2006, 00:26\nΩς αντίστοιχο openware του Mathematica υπάρχει το wxmaxima με γραφικό περιβάλλον και πολλές δυνατότητες.\nΔοκιμάστε το!!! Μάλιστα κυκλοφορεί σε εκδόσεις για πολλά λειτουργικά συστήματα...\nΔημοσιεύτηκε: 27 Νοέμ 2009, 13:51\nΕγγραφη: 06 Απρ 2009, 23:31\nΤοποθεσια: η' της Τροπιδος\nΔεν θα ηταν γαμάτο να ήταν κάπως ενοποιημένα όλα αυτά τα προγράμματα μαζί.\nΔεν θα ήταν ακόμα πιο γαμάτο να είχαμε και μια γλώσσα που να μπορεί να τα συνδιάζει, και να είναι python,\nΔεν θα ήταν γαμάτο όλο αυτό το πακέτο να είχε ένα ενιαίο γραφικό περιβάλλον, και μάλιστα να τρέχει στον browser.\nhttp://www.sagemath.org/ απλά γαμάτο\nΔημοσιεύτηκε: 14 Δεκ 2009, 22:56\nΌσο το έχω δοκιμάσει καλό είναι. Λίγο κόπο στην εγκατάσταση θέλει εφόσον βάλεις και το virtualbox. Αυτό που δεν κατάλαβα είναι αν είναι απαραίτητο το virtualbox ή όχι : δηλαδή αν μπορείς να κάνεις τη δουλειά μόνο με logon μέσω της σελίδας...


ΚΥΠΡΟΣ - ΚΑΙΡΟΣ: Έρχεται αισθητή πτώση θερμοκρασίας - Δείτε από ποια μέρα! | Newsbomb Cyprus\n09 Φεβρουαρίου 2018 13:01\nΚΥΠΡΟΣ - ΚΑΙΡΟΣ: Έρχεται αισθητή πτώση θερμοκρασίας - Δείτε από ποια μέρα!\nΤο απόγευμα θα υπάρχουν διαστήματα με κυρίως αίθριο καιρό αλλά και περίοδοι με αυξημένες ψηλές νεφώσεις. Οι άνεμοι θα πνέουν νοτιοδυτικοί ως βορειοδυτικοί, μέτριοι μέχρι ισχυροί, 4 με 5 μποφόρ και η θάλασσα θα είναι λίγο ταραγμένη μέχρι ταραγμένη.\nΑπόψε θα παρατηρούνται παροδικά αυξημένες ψηλές ή και μέσες νεφώσεις ενώ τις αυγινές κυρίως ώρες πιθανό να σχηματιστεί τοπικά αραιή ομίχλη ή και χαμηλή νέφωση. Οι άνεμοι θα πνέουν βορειοδυτικοί ως βορειοανατολικοί, και στα βόρεια, νοτιοανατολικοί μέχρι νοτιοδυτικοί ασθενείς, 3 μποφόρ. Η θάλασσα θα καταστεί σταδιακά ήρεμη μέχρι λίγο ταραγμένη και στα δυτικά λίγο ταραγμένη. Η θερμοκρασία θα πέσει γύρω στους 8 βαθμούς στο εσωτερικό, στους 11 στα παράλια και στους 8 στα ψηλότερα ορεινά.\nΑργίες 2018: Πότε πέφτει η Καθαρά Δευτέρα και πότε το Πάσχα\nΜε αυτές τις τροφές θα καταπολεμήσεις τη γρίπη και το κρυολόγημα\nΤραγωδία στον αθλητισμό: Πέθανε σε ηλικία 33 ετών διάσημος αθλητής (pic)


Tο Γαρδίκι: Πανικός και φόβος\nΠανικός και φόβος\nΤο βράδυ της Πέμπτης (25/9) προς Παρασκευή (26/9) είχαμε μπαράζ κλοπών σε σπίτια στα Πουγκάκια ενω λίγες μέρες πριν είχαν ανοίξει σπίτια στο Παλιοχώρι. Οκτώ σπίτια στη περιοχή Κέδρα, στην είσοδο του χωριού στα Πουγκάκια και άλλα τόσα περίπου στο Παλιοχώρι λεηλατήθηκαν από άγνωστους μέχρι στιγμής. Όπως μας ενημέρωσε η φίλη μας γαρδικιώτισα Γιάννα Σταμέλου-Κατσίνη (κατάγεται από τους Μαλκογιαναίους), η οποία έχει κατασκευάσει ένα πανέμορφο σπίτι στα Κέδρα, ήταν και το δικό της ένα απ’ αυτά που άνοιξαν. Το θέαμα που αντίκριζε κανείς μπαίνοντας ήταν τρομακτικό. Τα πάντα πεταμένα στο πάτωμα, ανοιγμένες ντουλάπες και κατεστραμμένα αντικείμενα. Και βέβαια έλειπαν τηλεοράσεις, στερεοφωνικά κ. α. Πανικός και φόβος απλώθηκε στα χωριά μας. Για την έρευνα ανέβηκε κλιμάκιο της Ασφάλειας Λαμίας το οποίο απλώς πήρε δακτυλικά αποτυπώματα .\nΑγριεύουν τα πράγματα λοιπόν στη περιοχή. Είκοσι σχεδόν σπίτια ανοιγμένα σε μια εβδομάδα, δεν είναι κόλπο μεμονωμένων πορτοφολάδων. Εδώ πρόκειται για οργανωμένη ομάδα. Εκεί στη Σπερχειάδα, η Αστυνομία κι ο Δήμος μήπως ξυπνήσουν και ασχοληθούν σοβαρά με την ασφάλεια των απομακρυσμένων ορεινών χωριών; Και μην πιπιλίζουν τη καραμέλα «δεν έχουμε άντρες, δεν έχουμε βενζίνα για περιπολίες» κι άλλα τέτοια όμορφα. Τους θυμόμαστε κι όταν είχαν, τις παλιές καλές και πλούσιες εποχές, που έκλεψαν το ταχυδρομείο Γαρδικίου και δεν κουνήθηκε φύλλο. Λοιπόν ας κάνουν τη δουλειά για την οποία τους πληρώνουμε. Και να μην βολτάρουν στα χωριά μια φορά στις τόσες επισκεπτόμενοι καταμεσήμερο –περιπολώντας τάχα- τις ταβέρνες και τα καφενεία. Έτσι, για να συνεννοούμαστε. Κι ο φίλτατος Δήμαρχος Θύμιος, αντί να συμβάλει σε πολιτιστικές και αθλητικές εκδηλώσεις τις πλάκας, σε χορούς και πανηγύρια ας έλθει σε επαφή με τους Κοινοτάρχες και με τους προέδρους των Συλλόγων για να δουν πως θα αντιμετωπιστεί το πρόβλημα. Όχι με λόγια και κουβέντα αλλά με υλοποιήσιμες προτάσσεις. Γιατί με τα μυαλά που κουμαντάρουν όλοι αυτοί, να προσευχόμαστε να μην έχουμε και θύματα. ΑΥΤΑ ΠΡΟΣ ΤΟ ΠΑΡOΝ.\nΠήραμε και το νέο φύλο των «Γαρδικιώτικων Νέων»! Μας άρεσε το κείμενο της Κωνσταντίνας Μπαρπάτση «Ο νερόμυλος» που αναφέρεται και στην ιστορία του νερόμυλου του παππού της. Πληροφορηθήκαμε για την κατασκευή από το Σύλλογο της Αθήνας, μιας όμορφης πέτρινης βρύσης στην είσοδο του χωριού, στη διασταύρωση για Παλιοχώρι-Πουγκάκια. Για άλλη μια φορά θα το πούμε: μας αρέσει που παίρνουν φωτογραφίες από το blog μας, σε αντίθεση με το Σύλλογο που ΟΥΤΕ ΜΙΑ ΦΟΡΑ δεν μας έχει ενημερώσει για εκδηλώσεις και ποτέ δεν μας έχει στείλει φωτογραφίες. Θέλουμε όμως να γράφουν ότι προέρχονται από το blog μας. Και για να τους βοηθήσουμε, τους σημειώνουμε ότι πρέπει να γράφουν: «Φωτογραφία από το gardiki-news.blogspot.gr». Μόνο αυτές τις λίγες λεξούλες παρακαλούμε. Αλλιώς να μην μας κλέβουν.\nΘα κλείσουμε, με τι άλλο;;; Με ποίηση από τον ποιητή του Συλλόγου μας!!!\n«Με τις σπατάλες κι αρπαχτές\nμε δανεισμούς ως και τα χθες\nξεπέσαμε σε αποικία\nμε αλματώδη ανεργία»\nΚαλά ε… Θεός ο τύπος!\nΚΑΛΟ ΧΕΙΜΩΝΑ ΠΑΤΡΙΩΤΕΣ\nΑναρτήθηκε από gardiki news στις 1:29 π.μ.\nΑ Ν Α Κ Ο Ι Ν Ω Σ Η - ΣΥΛΛΟΓΟΣ ΑΠΑΝΤΑΧΟΥ ΓΑΡΔΙΚΙΩΤΩΝ Α Ν Α Κ Ο Ι Ν Ω Σ Η Υπενθυμίζουμε ότι την Κυριακή της Πεντηκοστής στις 16 Ιουνίου 2019 και μετά την θεία Λειτουργία στον...\nΓαρδικιώτικο μαγαζί στην Αθήνα\nστις 8 του Σεπτέμβρη…\nΤο Τάμα ενός Γαρδικιώτη\nΠοδηλατική περιήγηση στη Ρούμελη


Δυτικός Άνεμος: Ο ΑΛΕΝ ΝΤΕ ΜΠΟΤΟΝ ΓΙΑ ΤΗΝ ΕΡΓΑΣΙΑ: "Το να μη δουλεύεις δεν είναι πια στίγμα"\nΟ ΑΛΕΝ ΝΤΕ ΜΠΟΤΟΝ ΓΙΑ ΤΗΝ ΕΡΓΑΣΙΑ: "Το να μη δουλεύεις δεν είναι πια στίγμα"\n«Με τη δουλειά βελτιώνεις τις ζωές των άλλων. Είναι μια από τις χαρές της», λέει ο πολυγραφότατος Αλέν Ντε Μποτόν που βρέθηκε στην Αθήνα με αφορμή το νέο βιβλίο του για τις χαρές και τα δυσάρεστα της εργασίας\nΤου Χρήστου Ν.Ε. Ιερείδη, TA NEA: Παρασκευή 13 Νοεμβρίου 2009\n«Όλοι θέλουμε να συμβάλουμε, μέσω της εργασίας, ώστε να γίνει ο κόσμος καλύτερος», λέει στα «ΝΕΑ» ο δοκιμιογράφος Αλέν Ντε Μποτόν, «και ξέρετε υπάρχουν πολλοί τρόποι, μέσω της δουλειάς, να βοηθήσει κάποιος τον συνάνθρωπό του, χωρίς κατ΄ ανάγκη να είναι- για παράδειγμα- γιατρός ή νοσηλευτής. Μπορεί, ας πούμε, να φτιάχνει σάντουιτς. Είναι κι αυτό κάτι που δίνει χαρά. Από την άλλη, στην εξέλιξη των πραγμάτων οι επιχειρήσεις γιγαντώνονται, γίνονται απρόσωπες κι αυτό είναι ένα από τα δυσάρεστα της δουλειάς, διότι εργάζεται μεν κάποιος, βοηθά τον συνάνθρωπό του, αλλά δεν το ξέρει», λέει ο 40άρης συγγραφέας, που γεννήθηκε στη Ζυρίχη και είναι μόνιμος κάτοικος Λονδίνου, με αφορμή το νέο βιβλίο του «Οι χαρές και τα δεινά της εργασίας» (Εκδ. Πατάκη).\nΔεν είναι όλα ρόδινα στη δουλειά. «Η οργάνωση, η τάξη, το ότι πρέπει κάποιος να ενεργήσει σε συγκεκριμένο πλαίσιο, είναι κάποια από τα δεινά της. Στενάχωρο είναι επίσης ότι είμαστε ανικανοποίητοι και προσπαθούμε διαρκώς για ακόμα περισσότερα, καλύτερη θέση, καλύτερα λεφτά, κάτι που προκαλεί θλίψη. Ακούμε διαρκώς για επαγγελματισμό, επαγγελματικούς κανόνες που, αν το σκεφτούμε, είναι ψεύτικοι, όμως αναγκαίοι. Δείτε, αν κάποιος λειτουργήσει εκτός πλαισίου, αυτομάτως γίνεται λόγος για μη επαγγελματική ενέργεια κι αυτό δεν είναι ευχάριστο, αν και η φυσιολογική ζωή πρέπει να είναι ευχάριστη».\nΈχετε γράψει για την «Αρχιτεκτονική της ευτυχίας». Δεν είναι όμως υποκειμενική έννοια η ευτυχία;\nΗ αρχιτεκτονική είναι κάτι που το δέχεσαι ως αποτέλεσμα. Ένα κτίριο, για παράδειγμα, δεν το δημιουργείς εσύ, όμως μπορεί να προκαλέσει ευτυχία. Υπάρχουν πολλές και διαφορετικές ευτυχίες, όπως συμβαίνει και με την αισθητική. Έχει να κάνει με το πώς βλέπει κανείς τη ζωή και δεν σχετίζεται απολύτως με το οπτικό ερέθισμα. Η ευτυχία δεν είναι επιστήμη και επομένως δεν εξηγείται εύκολα. Πνευματικοί άνθρωποι προσπαθούν να την εξηγήσουν επιστημονικά, εν τέλει όμως επικρατεί ένα χάος ως προς το τι είναι ευτυχία, όπως και στην αρχιτεκτονική. Τα όρια, όπως και στην αισθητική, είναι ασαφή.\nΤο βιβλίο σας «Πώς ο Προυστ μπορεί να αλλάξει τη ζωή σου» μεταφράστηκε σε 25 γλώσσες...\nΔεν είχαν όλα τα βιβλία μου την ίδια απήχηση. Σε πολλές περιπτώσεις έπαιξε και παίζει ρόλο η μετάφραση. Στη Γερμανία, για παράδειγμα, μου πήρε χρόνια να βρω καλό μεταφραστή. Αυτομάτως αποκτά άλλη σχέση το βιβλίο με τον αναγνώστη. Από την άλλη πρόκειται για κάτι συναρπαστικό διότι ανακαλύπτω χώρες που δεν ήξερα πριν, όπως η Νότια Κορέα, όπου πλέον έχω αποκτήσει και προσωπικές σχέσεις.\nΗ παγκοσμιοποίηση επηρεάζει τον τρόπο γραφής του συγγραφέα;\nΕίναι μια σκέψη που κάνω συνέχεια, στην κάθε πρόταση που γράφω. Για να διαβάσει ο άλλος πρέπει να αφήσει αυτό που κάνει και να ασχοληθεί με το βιβλίο μου. Πρέπει να κερδίσω το δικαίωμα να διαβάσει το έργο μου. Πώς πρέπει να κρατήσω την προσοχή του, το ενδιαφέρον του; Χρειάζεται δουλειά, αγώνας. Δεν μου προσφέρεται αφιλοκερδώς. Τα βιβλία διαβάζονται εύκολα αλλά δεν γράφονται εύκολα.\nΑλέν ντε Μποτόν «Οι χαρές και τα δεινά της εργασίας», μτφ. Αντώνης Καλοκύρης, Εκδ. Πατάκη, σελ.\n381, τιμή: 16 ευρώ.\nΤι συνέβη στον καπιταλισμό;\nΗ διεθνής οικονομική κρίση δίνει στον Αλέν Ντε Μποτόν υλικό για βιβλίο; «Με συναρπάζει», απαντά ο συγγραφέας. «Ουδείς έχει απαντήσει για το τι συνέβη στον καπιταλισμό. Παραμένει όμως ένα καίριο ζήτημα: υπάρχουν άνθρωποι που κάνουν πολλά πράγματα και κάποιοι που δεν χρειάζονται. Κάποτε ο Καρλ Μαρξ μίλησε για κρίση λόγω έλλειψης εργατικού δυναμικού, τώρα μιλάμε για κρίση λόγω υπερπροσφοράς. Στις ΗΠΑ οι άνεργοι ανέρχονται περίπου στο 20% διότι θεωρητικά για κάποιους δεν είναι αναγκαίοι. Εν τέλει, η ιδέα τού να μη δουλεύεις αρχίζει και γίνεται πιο ενδιαφέρουσα, δεν είναι στίγμα...».


Στη Βουλή το νομοσχέδιο που αλλάζει το DNA της εκπαίδευσης - efthia.gr\nΣτη Βουλή το νομοσχέδιο που αλλάζει το DNA της εκπαίδευσης\nΣύμφωνα με πληροφορίες, το νομοσχέδιο του υπ. Παιδείας «Αναδιοργάνωση των Δομών Υποστήριξης της Πρωτοβάθμιας και Δευτεροβάθμιας Εκπαίδευσης και άλλες Διατάξεις» (αποτελείται από 121 άρθρα), θα εισαχθεί με τη διαδικασία του επείγοντος, πράγμα που σημαίνει πως θα ψηφισθεί εντός της επόμενης εβδομάδας.\nΜιλώντας στο ΑΠΕ-ΜΠΕ, ο κ. Γαβρόγλου το χαρακτήρισε «τεράστια μεταρρύθμιση». Σύμφωνα με τον υπουργό Παιδείας πρόκειται για «ένα πολύ μεγάλο και πάρα πολύ ριζοσπαστικό νομοσχέδιο που θα έχει σχέση με την αναμόρφωση των δομών στήριξης των σχολείων. Αυτό είναι μία τεράστια μεταρρύθμιση που γίνεται και η οποία παρόλο που τη βγάλαμε σε διαβούλευση, δεν πήρε διαστάσεις, αφού συνήθως η τριτοβάθμια μονοπωλεί τα πράγματα. Αφορά στο με ποιο τρόπο θα γίνεται η αυτοαξιολόγηση των σχολείων, με ποιο τρόπο θα γίνεται η υποστήριξη των σχολείων –γιατί σήμερα έχουμε δομές, οι οποίες δεν συντονίζονται με το σωστό τρόπο. Με ποιο τρόπο θα ενταχθούν σε αυτό οι σχολικοί σύμβουλοι, και κυρίως, πώς θα καταφέρουμε επιτέλους να έχουμε στις δομές αυτές διάφορες ειδικότητες, όπως κοινωνικοί λειτουργοί, ψυχολόγοι, που αυτή τη στιγμή τα σχολεία τους έχουν τεράστια ανάγκη».\nΌσον αφορά στις αρμοδιότητες των Σχολικών Συμβούλων ο Κώστας Γαβρόγλου σημείωσε ότι «θα κάνουμε μια πολύ καλύτερη οργάνωση των δομών υποστήριξης και μέσα σε αυτή, οι σχολικοί σύμβουλοι θα έχουν αναβαθμισμένο ρόλο. Το σημαντικότερο όλων είναι ότι το σχολείο από την πρώτη μέρα, με απόφαση του συλλόγου των διδασκόντων, θα στέλνει σε αυτές τις δομές τα προβλήματα και τους προβληματισμούς. Γιατί το σχολείο έχει μια εμπειρία.\n»Δεν υπάρχει περίπτωση, τα προβλήματα που έχουν εμφανιστεί να μην εμφανιστούν και την επόμενη χρονιά. Άρα, από την αρχή θα κληθεί το σχολείο να πει ποια είναι τα προβλήματα και να έχει απαιτήσεις από αυτές τις δομές για το πώς θα αντιμετωπιστούν αυτά τα προβλήματα. Αυτές οι δομές είναι υποχρεωμένες να συνεργαστούν, αφού πάρουν τα αιτήματα των σχολείων και να στείλουν στα σχολεία έναν προγραμματισμό με τις δράσεις που πρόκειται να κάνουν.\n»Επισκέψεις σχολικών συμβούλων, επισκέψεις των ψυχολόγων, θα γίνεται με πρωτοβουλία των σχολείων και υποχρεωτική ανταπόκριση από πλευρά των δομών. Άρα, οι δομές αυτές θα είναι δυναμικές. Αυτό ανάλογα με τα αιτήματα θα συνεδριάζει και θα αποφασίζει από κοινού πώς θα αντιμετωπίζονται αυτά τα θέματα και στο τέλος του χρόνου θα πρέπει όλοι να έχουν μία αίσθηση του τι έκαναν, τι πήγε καλά, τι δεν πήγε.»\nΩς γνωστόν το υπουργείο Παιδείας, σχεδιάζει:\nα) σε κάθε Περιφερειακή Διεύθυνση Εκπαίδευσης (ΠΔΕ) θα λειτουργήσουν «Περιφερειακά Κέντρα Εκπαιδευτικού Σχεδιασμού (ΠΕΚΕΣ)» (σελ. 9) και, ακόμα,\nβ) Σε κάθε Διεύθυνση Εκπαίδευσης θα λειτουργούν «Κέντρα Εκπαιδευτικής και Συμβουλευτικής Υποστήριξης (ΚΕΣΥ)» και «Κέντρα Εκπαίδευσης για την Αειφορία (ΚΕΑ)».\nΠαράλληλα στο νομοσχέδιο του ΥΠΠΕΘ προβλέπεται πως τα Περιφερειακά Κέντρα Εκπαιδευτικού Σχεδιασμού θα στελεχωθούν από τους νέους περιφερειακούς συντονιστές εκπαιδευτικού έργου και επιμόρφωσης (ΠΣΕΕ) (που θα αντικαταστήσουν τους νυν σχολικούς συμβούλους). Έργο των συντονιστών θα είναι: «η παιδαγωγική καθοδήγηση και επιμόρφωση των εκπαιδευτικών και ο προγραμματισμός και αποτίμηση του εκπαιδευτικού έργου των σχολείων»\nΤα βασικά σημεία του νομοσχεδίου του ΥΠΠΕΘ για τις νέες δομές υποστήριξης του εκπαιδευτικού έργου είναι:\n⇒ Καταργούνται οι Σχολικοί Σύμβουλοι κι ενσωματώνονται κι αυτών οι αρμοδιότητες στο ΚΕΣΥ σε επίπεδο Νομού και σε επίπεδο Περιφέρειας στο ΠΕΚΕΣ (Περιφερειακό Κέντρο Εκπαιδευτικού Σχεδιασμού).\n⇒ Παιδαγωγική Αυτονομία της Σχολικής Μονάδας με την ενίσχυση των αρμοδιοτήτων του Συλλόγου Διδασκόντων και του διευθυντή του Σχολείου.\n⇒ Περιφερειακός Εκπαιδευτικός Σχεδιασμός με τη δημιουργία των Περιφερειακών Κέντρων Εκπαιδευτικού Σχεδιασμού (ΠΕΚΕΣ).\n⇒ Υποστήριξη του εκπαιδευτικού έργου σε επίπεδο Διεύθυνσης Εκπαίδευσης\nΌσον αφορά στον Προγραμματισμό και την Αποτίμηση του Εκπαιδευτικού Έργου στο νομοσχέδιο του ΥΠΠΕΘ αναφέρονται:\n1. Συγχώνευση όλων των υφιστάμενων δομών υποστήριξης του εκπαιδευτικού έργου σε επίπεδο νομού σε έναν (ΚΕΣΥ).\nΣυγχωνεύονται οι εξής δομές:\n• ΚΕΔΔΥ– Κέντρο Διάγνωσης Παιδιών με Ειδικές Ανάγκες,\n• Συμβουλευτικού Σταθμού Νέων, με αντικείμενο την αγωγή για θέματα εξαρτήσεων, σχολικού εκφοβισμού, αγωγή υγείας κ.ά.\n• ΚΕΣΥΠ (Κέντρα Συμβουλευτικής και Προσανατολισμού) με αντικείμενο τον Επαγγελματικό Προσανατολισμό των μαθητών Δευτεροβάθμιας.\n• ΚΕΠΛΗΝΕΤ (Κέντρο Πληροφορικής και Νέων Τεχνολογιών), με αντικείμενο την υποστήριξη εκπαιδευτικών και σχολείων για τις εφαρμογές νέων τεχνολογιών.\n• ΕΚΦΕ (Εργαστηριακό Κέντρο Φυσικών Επιστημών) – αυτό συγχωνεύεται με τα Εργαστηριακά Κέντρα των σχολείων Δευτεροβάθμιας, ενώ μέχρι τώρα είχε δράση και προσφορά και για τα σχολεία και τους εκπαιδευτικούς Πρωτοβάθμιας Εκπαίδευσης.\n2. Συγχώνευση των Κέντρων Περιβαλλοντικής Εκπαίδευσης και των Υπευθύνων Σχολικών Δραστηριοτήτων, Περιβαλλοντικής Εκπαίδευσης και Αγωγής Υγείας των Διευθύνσεων Εκπαίδευσης.\nΥποβιβασμό των νέων Κέντρων Περιβαλλοντικής Εκπαίδευσης με την υπαγωγή τους στην τοπική Διεύθυνση Εκπαίδευσης, ενώ μέχρι τώρα υπάγονταν στην Περιφέρεια.\nΥποβιβασμό του Υπεύθυνου του νέου ΚΕΑ (θεσμού που αντικαθιστά τα ΚΠΕ) με το να ορίζει ως διοικητικό του προϊστάμενο τον Υπεύθυνο του ΚΕΣΥ του Νομού (μέχρι τώρα υπάγονταν στον Περιφερειακό Διευθυντή Εκπαίδευσης).\nΠεριορισμό της δράσης των νέων Κέντρων (πρώην Περιβαλλοντικής) σε επίπεδο Νομού και μόνο, ενώ μέχρι τώρα είχαν εμβέλεια αρκετούς νομούς και δέχονταν σχολεία από διάφορες περιοχές της χώρας.\nΠεριορισμό του έργου των νέων Κέντρων (πρώην Περιβαλλοντικής), καθώς θα πρέπει πλέον να κάνουν και τη δουλειά που έκαναν οι Υπεύθυνοι Περιβαλλοντικής Εκπαίδευσης, Αγωγής Υγείας και Πολιτιστικών των Διευθύνσεων Εκπαίδευσης, δηλαδή την υποστήριξη των προγραμμάτων αυτού του είδους των σχολείων.\nΤο νομοσχέδιο αποτελεί άλλη μια πρωτοβουλία της κυβέρνησης για την προώθηση των συμφωνηθέντων με τους υπερεθνικούς οργανισμούς ΟΟΣΑ- Ε.Ε, την υλοποίηση των προτάσεων ΣΕΒ και ΙΟΒΕ, αλλά και των πορισμάτων του “εθνικού διαλόγου”, για τη ριζική αντιδραστική αλλαγή του δημόσιου σχολείου.\nΕίναι φανερό ότι το υπουργείο Παιδείας κάτω από τον εύηχο τίτλο «Νέες δομές υποστήριξης του εκπαιδευτικού έργου» θεσμοθετεί μια νέα ιεραρχική δομή επιτήρησης των σχολικών μονάδων. Τα Περιφερειακά Κέντρα Εκπαιδευτικού Σχεδιασμού (ΠΕ.Κ.Ε.Σ.) έχουν στην ευθύνη τους τον εκπαιδευτικό σχεδιασμό, την επιστημονική και παιδαγωγική καθοδήγηση, την οργάνωση της επιμόρφωσης, την αποτίμηση του εκπαιδευτικού έργου των σχολικών μονάδων της περιοχής τους.\nΤα ΠΕ.Κ.Ε.Σ. ενσωματώνουν τις αρμοδιότητες των Π.Ε.Κ., των Προϊσταμένων Παιδαγωγικής Καθοδήγησης, και των Σχολικών Συμβούλων. Στην ουσία μιλάμε για «μικρά υπουργεία παιδείας», που θα συγκεντρώνουν πλήθος αρμοδιοτήτων και θα παίζουν καθοριστικό ρόλο στη χάραξη της εκπαιδευτικής πολιτικής.\nΟι στόχοι που θα τίθενται, έμμεσα, σχετίζονται και με τη λεγόμενη «Περιφερειακή Αναπτυξιακή Πολιτική», που διαφημίζει η κυβέρνηση μέσα από τα «Αναπτυξιακά Συνέδρια», δηλαδή το πώς θα τροφοδοτηθούν με κίνητρα, φοροαπαλλαγές και επιδοτήσεις οι επιχειρηματικοί όμιλοι. Εδώ θα κουμπώσει η περιβόητη «σύνδεση του σχολείου με την αγορά εργασίας» μέσω των προγραμμάτων επιχειρηματικότητας, την προώθηση δεξιοτήτων με βάση τις ανάγκες της αγοράς, τη γενίκευση των προγραμμάτων της μαθητείας. Επιπλέον, λογοδοτούν άμεσα στο ΙΕΠ για την υλοποίηση της εκπαιδευτικής κυβερνητικής πολιτικής.\nΆρα έχουμε «συγκεντρωτισμό» όσον αφορά τον πιο σφικτό έλεγχο του κράτους στο να υλοποιούνται οι αναδιαρθρώσεις στην εκπαίδευση και «αυτονομία» όσον αφορά τη μεταφορά των λειτουργικών, χρηματοδοτικών υποχρεώσεων του στα σχολεία, στους γονείς και στους εκπαιδευτικούς, την επιβολή ευλύγιστων εργασιακών σχέσεων.\nΣε αυτό το πλαίσιο η αυτοαξιολόγηση και η αξιολόγηση ως βασικό εργαλείο προώθησης των αντιδραστικών αλλαγών επανέρχεται, αλλά μετονομάζεται σε “προγραμματισμό και αποτίμηση του εκπαιδευτικού έργου.” Η αυτοαξιολόγηση ΣΥΡΙΖΑ-ΑΝΕΛ έχει όλα τα χαρακτηριστικά του Π.Δ του 2013 της κυβέρνησης Ν.Δ-ΠΑΣΟΚ για την αυτοαξιολόγηση των σχολείων.\n⇒ Το Σχολικό Συμβούλιο κάθε μονάδας ( Σύλλογος Διδασκόντων, ΔΣ του Συλλόγου Γονέων και Κηδεμόνων, εκπρόσωπος της Τοπικής Αυτοδιοίκησης, εκπρόσωποι μαθητικών κοινοτήτων, με προεδρεύοντα το Διευθυντή) θα συμμετέχει στις διαδικασίες προγραμματισμού και αποτίμησης του εκπαιδευτικού έργου της σχολικής μονάδας, διατυπώνοντας προτάσεις. Θα εντοπίζει τα προβλήματα, θα προτείνει λύσεις και θα αναπτύσσει πρωτοβουλίες για την επίλυση θεμάτων, όπως: επικοινωνίας και συνεργασίας μεταξύ των μελών της σχολικής κοινότητας, ανάπτυξης συνεργειών με τους κοινωνικούς φορείς, υγιεινής, ασφάλειας και πρόληψης ατυχημάτων στον σχολικό χώρο, υλικοτεχνικής υποδομής, κ.ά.\nΚοντολογίς, το πιο χαρακτηριστικό παράδειγμα έντασης του κρατικού ελέγχου που συναντάμε στις «Νέες Δομές του Εκπαιδευτικού έργου» είναι η αποδυνάμωση του Συλλόγου Διδασκόντων όσον αφορά τον καθορισμό των κριτηρίων διαμόρφωσης της τελικής έκθεσης αυτοαξιολόγησης του σχολείου. Τα κριτήρια θα καθορίζονται σε κεντρικό επίπεδο από το Ι.Ε.Π και θα απηχούν τους στόχους και τους προσανατολισμούς της κυρίαρχης πολιτικής για την εκπαίδευση.\nΑπό την άλλη, οι 5 άνθρωποι που σχεδίαζαν και υλοποιούσαν εκπαιδευτικά προγράμματα και σεμινάρια για εκπαιδευτικούς και για σχολικές ομάδες είτε στο χώρο του ΚΠΕ είτε αλλού, θα καλούνται να ασχολούνται επιπλέον και με το κάπνισμα, τα ναρκωτικά, τις θεατρικές παραστάσεις των σχολείων και να υποστηρίζουν τις σχετικές δράσεις των σχολείων!\nΣυνεπώς, θα μπορούν πλέον να κάνουν πολύ λιγότερα εκπαιδευτικά προγράμματα και σεμινάρια για το περιβάλλον, άλλος ένας τρόπος που πλήττεται η Περιβαλλοντική Εκπαίδευση, πέρα από την αφαίρεση και της λέξης «περιβάλλον» από την ονομασία των Κέντρων.\nΕννοείται ότι και τα μειωμένα κατά 35% κονδύλια των ΚΠΕ θα πρέπει τώρα να μειωθούν ακόμη περισσότερο, καθώς τα ίδια μειωμένα θα πρέπει πλέον να διατίθενται και για Αγωγή Υγείας, Πολιτιστικά κλπ.\nΑφαιρούνται συνεπώς και άλλα κονδύλια από την Περιβαλλοντική Εκπαίδευση, παρά το ότι θα μπορούσαν, εάν υπήρχε πολιτική βούληση να βρεθούν επιπλέον κονδύλια, είτε από τον προϋπολογισμό είτε από ευρωπαϊκά κονδύλια.\nΚαι μετά τη συγχώνευση – κατάργηση όλων σχεδόν των υποστηρικτικών θεσμών, καλούνται οι εκπαιδευτικοί των σχολείων να υποβάλλουν προγραμματισμούς και απολογισμούς στην Περιφέρεια (!) στο Περιφερειακό Κέντρο Εκπαιδευτικού Σχεδιασμού!\nΠρος δόξαν της …αποκέντρωσης (!) θα συγκεντρώνονται μερικές χιλιάδες προγραμματισμοί και απολογισμοί σχολείων στην έδρα κάθε Περιφέρειας και θα πρέπει το Κέντρο αυτό να ελέγχει και να κρίνει όλα αυτά και να υποστηρίζει και μερικές χιλιάδες εκπαιδευτικούς των σχολείων – μόνο στα Χανιά είναι 3.000 οι εκπαιδευτικοί που υπηρετούν και καμιά 300αριά οι σχολικές μονάδες!\nΚατόπιν όλων των παραπάνω, είναι προφανές ότι στόχος του σχεδιασμού του Υπουργείου είναι απλά η μείωση των χρημάτων και των εκπαιδευτικών που διατίθενται για δομές υποστήριξης του εκπαιδευτικού έργου.\nΣτην πράξη, αυτό που θα γίνει, «για μια χούφτα ευρώ», είναι να μείνουν οι εκπαιδευτικοί της τάξης εντελώς αβοήθητοι, καθώς θα υπάρχουν μόλις δύο δομές σε επίπεδο νομού και μία (1) σε επίπεδο Περιφέρειας για να τους βοηθήσουν.\nΌποιος πρόλαβε τον κύριο οίδε…\nΤο συγχωνευμένο ΚΕΣΥ θα είναι έξι (6) σε ένα (1) και θα εποπτεύει κι άλλο ένα (το πρώην Κέντρο Περιβαλλοντικής Εκπαίδευσης του νομού).\nΟυγγρική νίκη στην Υπερειδική Διαδρομή του ιππόδρομου\nΑπό τη Θήβα ξεκίνησε η αντεπίθεση της Ρωσικής… αρκούδας


Πρώτη ήττα για τις νεάνιδες και τις κορασίδες, που συνεχίζουν για τις θέσεις 9-16\nΔημοσιεύτηκε στις 15.07.2012 22:10\nΤρεις ήττες καταγράφηκαν στο Σβέσατ για τις ελληνικές ομάδες στο δεύτερο κομμάτι της τρίτης ημέρας του Ευρωπαϊκού πρωταθλήματος νέων. Στο ταμπλό της πρώτης 16άδας οι νεάνιδες γνώρισαν την πρώτη ήττα στη διοργάνωση από τη σημερινή δευτεραθλήτρια Ευρώπης Ρουμανία με 3-0 κι επίσης πρώτη φορά και με το ίδιο σκορ έχασαν οι κορασίδες από την πολύ δυνατή Ρωσία. Οι ομάδες μας συνεχίζουν για τις θέσεις 9-16 και διατηρούν πάντα αυξημένες πιθανότητες για την άνοδο στην 1η κατηγορία. Αντίθετα, η ήττα που υπέστησαν οι παίδες από τη Σλοβακία, σε νέο γκρουπ (με σκορ 3-0), δείχνει καταδικαστική για τη βασική επιδίωξη της προαγωγής στην κορυφαία κατηγορία.\nΗ εθνική νεανίδων έπεσε πάνω στο 1ο φαβορί του ταμπλό, την πανίσχυρη Ρουμανία, που είχε κατακτήσει την 1η θέση στο γκρουπ Α με τρεις νίκες. Χωρίς άγχος θέλησε να πάρει ό,τι μπορούσε περισσότερο και να κάνει ένα γερό τεστ ικανοτήτων. Τελικά έχασε εύκολα 3-0 και μόνο η Κατερίνα Τόλιου κατάφερε να πάρει ένα σετ. Η πρωταθλήτρια Ελλάδας του απλού νεανίδων υπέστη την πρώτη ήττα της στο Ευρωπαϊκό πρωτάθλημα και ήταν από την Μπάλιντ με 3-1 σετ. Στον πρώτο αγώνα η Κωνσταντίνα Παρίδη έχασε με 3-0 σετ από την Τσιομπάνου και στον τελευταίο η Δήμητρα-Θωμαΐς Τσεκούρα από την Ιστράτε, επίσης με 3-0. Αύριο Δευτέρα οι νεάνιδες δίνουν καθοριστικής σημασίας παιχνίδι εναντίον της Λευκορωσίας, η οποία επίσης προέρχεται από την κορυφαία κατηγορία και στη 16άδα κάμφθηκε το βράδυ από τη Γαλλία με 3-0. Η αναμέτρηση αρχίζει στις 14:00 ώρα Ελλάδας.\nΗ εθνική κορασίδων λύγισε φυσιολογικά στην ξεκάθαρη ανωτερότητα της Ρωσίας, η οποία στην πρώτη φάση των αγώνων είχε αναδειχτεί νικήτρια στο γκρουπ C φέρνοντας το επιβλητικό 3-0 σε όλα τα παιχνίδια της. Αυτό ήταν το σκορ και στον αγώνα με την Ελλάδα η οποία δεν μπόρεσε να πάρει ούτε σετ, αλλά έζησε μία πολύτιμη εμπειρία προσπαθώντας για το καλύτερο. Η Φιλία Εμίρη έχασε από τη Μαλάνινα, η Γεωργία Χατζηλυγερούδη από την Τσέρνοβα και οι δυο τους στο διπλό από τις ίδιες αθλήτριες. Το αντιπροσωπευτικό μας συγκρότημα συναντά αύριο στις 12:00 ώρα Ελλάδας την Πορτογαλία σε ματς-«τελικό» για την άνοδο. Η χώρα της ιβηρικής έχασε στη 16άδα με 3-1 από τη Σουηδία.\nΟι παίδες, που είχαν κατακτήσει αρχικά τη 2η θέση στο γκρουπ Ι, βρέθηκαν στη δεύτερη φάση στο γκρουπ L των τριών ομάδων. Τις ελπίδες για την άνοδο θα διατηρήσει μόνο η νικήτρια, αλλά η ήττα με 3-0 από τη Σλοβακία λογικά στερεί από την Ελλάδα αυτή τη δυνατότητα. Στην έναρξη του ματς ο Κωνσταντίνος Αγγελάκης έχασε από τον Κοπάνι με 3-0 σετ και ακολούθως ο Νίκος Αντωνιάδης κάμφθηκε από τον Καλούζνι με 3-2. Σ’ εκείνο το σημείο η εξέλιξη κατέβαλλε και ψυχολογικά τα παιδιά, τα οποία ηττήθηκαν και στο διπλό από τους Καλούζνι και Κασάι με 3-0. Αύριο στις 10:00 ώρα Ελλάδας η εθνική παίδων αντιμετωπίζει την Ελβετία. Χρειάζεται απαραιτήτως τη νίκη, όμως το σενάριο να επιβληθεί με 3-0 και στη συνέχεια να νικήσουν με αυτό το σκορ οι Ελβετοί τους Σλοβάκους και να ευνοηθεί η Ελλάδα από τριπλή ισοβαθμία, μοιάζει επιστημονικής φαντασίας…\nΗ εθνική νέων, που επίσης είχε τερματίσει 2η στο γκρουπ της πρώτης φάσης, δεν αγωνίστηκε σήμερα και συνεχίζει από αύριο την προσπάθειά της από το γκρουπ L. Εκεί βρίσκει μπροστά της την Κύπρο και τη Δανία, τις οποίες αντιμετωπίζει διαδοχικά στις 12:00 και στις 18:00 αντίστοιχα και θέλει οπωσδήποτε δύο νίκες και την πρωτιά.


ANT1 internet world | NOMADS: Ποιος χάρηκε που φεύγει η Μαντώ; Ακούστε την κακία που είπε! (VIDEO)\nNOMADS: Ποιος χάρηκε που φεύγει η Μαντώ; Ακούστε την κακία που είπε! (VIDEO)\nΗ Μαντώ Γαστεράτου αποχωρεί από το σκληρό ριάλιτι επιβίωσης του ΑΝΤ1.\nΤελικά ο τραυματισμός της όμορφης παρουσιάστριας είναι σοβαρός, έτσι πήρε την απόφαση να αποχωρήσει για να μην θέσει σε κίνδυνο την υγεία της.\nΌλοι οι παίχτες και των δύο ομάδων, ανεξαιρέτως, λυπήθηκαν με αυτήν την εξέλιξη. Ο μόνος, που όπως φάνηκε, χάρηκε με την αποχώρηση της Μαντούς, ήταν ο Μάνος Πίντζης.\nΔεν δίστασε μάλιστα, να ξεστομίσει μια φοβερή χοντράδα, λέγοντας πως λυπάται… τον άντρα της!\nΓια ποιο λόγο; Δείτε το σχετικό απόσπασμα:\nΡε τι ξεστόμεισε...Ο άνθρωπος είναι διπλοπρόσωπος!Κυριολεκτικά η Μαντώ δεν είχε πει ποτέ τίποτε κακό για αυτόν μετά βιας κρατιέμαι και δεν έχω πει τίποτα χειρότερο.Δεν τον καταλαβαίνω πότε λέει αλήθεια,πότε ψέμματα και πότε κρύβεται;ΕΛΕΟΣ!!!


Σε αγώνες στη Κροατία συμμετείχε ο ΕΟΣ Βόλου - e-thessalia.gr\n20 Φεβρουαρίου 2020, 20:28 20 Φεβρουαρίου 2020\nO ΕΟΣ Βόλου συμμετείχε στις 18 και 19 Φεβρουαρίου σε διεθνείς αγώνες Παίδων – Κορασίδων Αλπικού σκι στην Κροατία και την πόλη του Ζάγκρεπ με προπονήτρια την Αναστασία Κοκκίνη. Στην αποστολή συμμετείχαν: Βουγιούκας Απόστολος, Δημητρώφ Ευρυδίκη, Καλτσογιάννη Ρεγγίνα-Ελευθερία, Μακρυγιάννη Δήμητρα, Παπαδιώτης Ορέστης και Παπακρίβος Βασίλης. Στους αγώνες διεξήχθησαν τα αγωνίσματα της τεχνικής κατάβασης και της γιγαντιαίας τεχνικής κατάβασης.\nΣτις 18 Φεβρουαρίου στο αγώνισμα της τεχνικής κατάβασης ο Απόστολος Βουγιούκας κέρδισε την 9η θέση στην κατηγορία μικρών Παίδων (U14) και την 22η θέση η Καλτσογιάννη Ρεγγίνα – Ελευθερία στην κατηγορία Κορασίδων (U16) . Οι υπόλοιποι αθλητές σ’ αυτό το αγώνισμα δε κατάφεραν να ολοκληρώσουν τη διαδρομή.\nΣτης 19 Φεβρουαρίου στη γιγαντιαία τεχνική κατάβαση, ο Βουγιούκας Απόστολος τερμάτισε 23ος και ο Παπαδιότης Ορέστης 33ος στην κατηγορία μικρών Παίδων (U14) , ενώ ο Παπακρίβος Βασίλης ήταν 40ος στην κατηγορία Παίδων (U16) . Τέλος την 21η θέση κατέκτησε η Καλτσογιάννη Ρεγγίνα – Ελευθερία , την 37η θέση η Μακρυγιάννη Δήμητρα στη κατηγορία κορασίδων (U16) , ενώ η Δημητρώφ Ευρυδίκη δεν τερμάτισε.\n«Οι αγώνες αυτοί αποτελούν μια πολύ σημαντική αθλητική εμπειρία για αυτές τις ηλικιακές κατηγορίες των αθλητών μας και τους προετοιμάζουν για τη μελλοντική αθλητική τους πορεία στη χιονοδρομία . Το ΔΣ και η τεχνική επιτροπή συγχαίρει όλους τους αθλητές και την προπονήτρια τους» αναφέρει σε ανακοίνωσή του ο ΕΟΣ Βόλου.\nΠροηγούμενο ΆρθροAγόρι που πάσχει από νανισμό κλαίει λόγω bullyingΕπόμενο ΆρθροΘ. Τζούμας: Δεν θα παρανομήσω επειδή το επιθυμεί η πλειοψηφία


Θεματικό πάρκο Ξυστρή: Έκθεση φιγούρας θεάτρου σκιών και παράσταση Καραγκιόζη | Δήμος Πύργου\nΔημιουργία: 03/14/2019 - 17:50\nΘα εκτεθούν φιγούρες του Οθωμανού και του Έλληνα Καραγκιόζη από συλλογές Πυργιωτών δημιουργών και καραγκιοζοπαιχτών. Κατά τη διάρκεια της έκθεσης θα υπάρχουν δράσεις γνωριμίας με τον Καραγκιόζη για τους μικρούς μας φίλους. Είσοδος έκθεσης ελεύθερη.\nΤο απόγευμα της ίδιας ημέρας και ώρα 18.30 ο γνωστός καραγκιοζοπαίχτης Άθως Δανέλλης θα παρουσιάσει την ηρωική κωμωδία, για μικρούς και μεγάλους, ''Ο Καπετάν Γκρής''. Είσοδος παράστασης 5 ευρώ.


Πάμε μαζί: Οι «58» αποχωρούν από την Ελιά -Να πάτε μόνοι σας είπαν στον Βενιζέλο\nΩς παρατηρητές θα συμμετέχουν στις προσεχείς ευρωεκλογές οι «58» και δεν πρόκειται να συμπράξουν με το ΠΑΣΟΚ για τη δημιουργία της κεντροαριστερής Ελιάς. Αυτό διεμήνυσε ο άτυπος επικεφαλής των 58 Γιάννης Βούγαρης στον Ευάγγελο Βενιζέλο, στον οποίο τηλεφώνησε στις τρεις το μεσημέρι της Τρίτης για να ξεκαθαρίσει ότι η «Ελιά» ναυαγεί.\nΣύμφωνα με πληροφορίες του iefimerida.gr οι «58», οι οποίοι διαφώνησαν με τον σταυρό στις ευρωεκλογές, διαφωνούν και με την προσπάθεια του Ευάγγελου Βενιζέλου να τοποθετήσει την Φώφη Γεννηματά στο ευρωψηφοδέλτιο.\nH φράση Ανδρουλάκη που ξεχείλισε το ποτήρι\nΗ σταγόνα που ξεχείλισε το ποτήρι και οδήγησε στο ναυάγιο της «Ελιάς» ήταν η σημερινή συνέντευξη του Γραμματέα του ΠΑΣΟΚ Νίκου Ανδρουλάκη στο ΒΗΜΑ FM στην οποίο χαρακτήρισε δέσμια παλαιών αντιλήψεων την αντίδραση των «58» στο σταυρό και έκανε λόγο για «ελιτίστικες απόψεις».\n«Στόχος είναι να εκλεγούν δύο ευρωβουλευτές. Το θέμα είναι ποιοι θα είναι αυτοί οι άνθρωποι ή αν θα είναι ο ένας από το ΠΑΣΟΚ και ο άλλος από κάπου αλλού ή είναι η ύπαρξη αυτού του χώρου; Για μένα είναι η ύπαρξη αυτού του χώρου και πρέπει να σηματοδοτηθεί με τους καλύτερους όρους η «Ελιά» και για τις ευρωεκλογές, με μια νέα ατζέντα. Τώρα, αν πάμε στη συζήτηση γιατί μπήκε ο σταυρός... Δηλαδή, τι ήταν; Καλύτερα όταν μαζευόταν ο πρόεδρος με μια παρέα και αποφάσιζε ποιοι θα είναι οι εκάστοτε ευρωβουλευτές; Τελικά, θέλουμε η Κεντροαριστερά να είναι πρωτοπόρα ή δέσμια παλαιών αντιλήψεων;»\nΣτηρίζουν ως ...παρατηρητές\nΑπό την πλευρά του ο Γιάννης Βούλγαρης φέρεται να είπε στον κ.Βενιζέλο πως οι «58» θα στηρίξουν ως παρατηρητές το ευρωψηφοδέλτιο του ΠΑΣΟΚ με άλλες κινήσεις της κεντροαριστεράς, ότι δεν θα συμμετέχουν στην προσεχή Συνδιάσκεψη ενώ ως παρατηρητές θα συμμετέχουν και στην προγραμματισμένη απογευματινή συζήτηση των δύο πλευρών.\nΣε ανακοίνωση που εξέδωσε η Χαριλάου Τρικούπη, δεν υπάρχει η παραμικρή αναφορά για την αποχώρηση των 58 ή μερίδας της Κίνησης των 58 από την Ελιά.\nΣτη ανακοίνωση αναφέρεται ότι κατά τη σημερινή συνάντηση των κομμάτων, των κινήσεων και συλλογικοτήτων (ΠΑΣΟΚ, Συμφωνία για την Νέα Ελλάδα, Δυναμική Ελλάδα, πρωτοβουλία των 58, Νέοι Μεταρρυθμιστές,Πρωτοβουλία Β, Πολιτεία 2012, Μπροστά) «που συμμετέχουν στην προσπάθεια για την ανασυγκρότηση και ανασύσταση των δυνάμεων του Κέντρου, του δημοκρατικού Σοσιαλισμού και της Κεντροαριστεράς της ευθύνης», αποφασίστηκε «να προχωρήσουμε δυναμικά στην πραγματοποίηση της Συνδιάσκεψης της Δημοκρατικής Παράταξης».\nΗ Συνδιάσκεψη θα γίνει στις 8-9 Μαρτίου στην Αθήνα με την παρουσία και τη συμμετοχή του υποψήφιου Προέδρου του ΕΣΚ, για την Ευρωπαϊκή Επιτροπή, Μαρτιν Σουλτς.\nΣύμφωνα με τη Χαριλάου Τρικούπη, κατα τη διάρκεια της συζήτησης υπήρξε συμφωνία για το πρόγραμμα της Συνδιασκεψης που περιλαμβάνει:\n- τη συστράτευση και ενότητα όλων των κοινωνικών και πολιτικών δυνάμεων, ενόψει της μεγάλης μάχης των Ευρωεκλογών - «για μια Ευρώπη της ανάπτυξης, των μεταρρυθμίσεων, της κοινωνικής συνοχής και αλληλεγγύης. Όπως και της μάχης των Αυτοδιοικητικών εκλογών για την ανεξαρτησία και την ισχυροποίηση των Δήμων και των Περιφερειών της Πατρίδας μας».\nΣτις εργασίες της Συνδιάσκεψης, καταλήγει η ανακοίνωση, θα συμμετέχουν μέλη των κομμάτων, μέλη των κινήσεων, οι επιτροπές πρωτοβουλίας των 58 από όλη την Ελλάδα, όπως και προσωπικότητες απο την κοινωνία των πολιτών.\nΣτο καταλυτικό ρόλο των «58» για τη συσπείρωση του κεντροαριστερού χώρου, η οποία -όπως υπογράμμισε- ήδη αποδίδει καρπούς, αναφέρθηκε ο Ευάγγελος Βενιζέλος. Ο ρόλος των «58» δεν είναι οργανωτικός, αλλά είναι κοντά μας πολιτικά και προγραμματικά, στη Συνδιάσκεψη της 8-9 Μαρτίου, δήλωσε ο πρόεδρος του ΠΑΣΟΚ.\n58: Δεν συμμετέχουμε σε ευρωψηφοδέλτιο\nΑπό την πλευρά τους οι 58 ξεκαθαρίζουν ότι δεν πρόκειται να συμμετάσχουν στις διαδικασίες ή σε διαπραγματεύσεις για τη συγκρότηση ευρωψηφοδελτίου. «Δεν αναφερόμαστε σε ονόματα, δεν υπάρχουν υποψήφιοι "αντιπρόσωποι" των 58 στο ψηφοδέλτιο», τονίζουν χαρακτηριστικά και προσθέτουν με νόημα: Η κοινή γνώμη ζητά την ανανέωση του πολιτικού προσωπικού και είναι ευθύνη όλων, και του ΠΑΣΟΚ πρωτίστως, να ανταποκριθεί στο αίτημα.\nΑκολουθεί το πλήρες κείμενο της ανακοίνωσης των 58:\nΗ πορεία προς τις ευρωεκλογές και τις αυτοδιοικητικές εκλογές επιταχύνεται. Παράλληλα αποσαφηνίζονται οι συνθήκες με τις οποίες θα βαδίσει σε αυτές ο κεντροαριστερός χώρος και η ευρύτερη δημοκρατική παράταξη.\nΜέσα από αυτό το πρίσμα αντιμετωπίσαμε και αντιμετωπίζουμε τις ευρωεκλογές και τις αυτοδιοικητικές εκλογές. Τι πετύχαμε σε αυτό το ολιγόμηνο διάστημα; Λιγότερα από όσα θέλαμε – Περισσότερα από όσα ήταν στην αφετηρία.\nΗ πρωτοβουλία των 58 θα παραμείνει διακριτή και σταθερή δύναμη παρακίνησης για την ενότητα και την αναγέννηση της ευρύτερης δημοκρατικής παράταξης ενόψει της νέας εποχής της εθνικής ανασυγκρότησης. Και θα είναι παρούσα στις εξελίξεις που θα δρομολογηθούν στο πολιτικό τοπίο και μετά τις ευρωεκλογές.


Ή το burnout, αν θες. Επειδή είτε το πεις στα ελληνικά, είτε στα αγγλικά, ο κίνδυνος είναι ο ίδιος και είναι πολύ αληθινός.\nΤα συμπτώματα ότι κάποιος έχει δουλέψει τόσο πολύ που "κάηκε" είναι αρκετά συγκεκριμένα. Αρχικά σωματική και πνευματική κόπωση, που φέρνουν λιγότερη αποτελεσματικότητα. Έπειτα, σε ψυχολογικό επίπεδο, είναι πολύ πιθανό να νιώσετε αισθήματα απόγνωσης, ή και (στην εντελώς αντίπερα όχθη) κυνισμού.\nΚαι η υπερκόπωση δεν κάνει διακρίσεις: Δουλειά γραφείου, δουλειά από το σπίτι, δουλειά 9-5 ή δουλειά με δωδεκάωρα, ακόμα και αν η δουλειά σας είναι να προσπαθείτε να ελέγξετε όλη μέρα τα παιδιά σας στο σπίτι. Όλοι μπορούμε να... χαλάσουμε κάποια στιγμή.\nΤα καλά νέα είναι ότι όλο αυτό προλαμβάνεται. Και προλαμβάνεται με το να έχουμε λίγη περισσότερη δομή μέσα στην ημέρα μας. Πρέπει να μάθουμε, επίσης, να μην "παίρνουμε τη δουλειά μας στο σπίτι", δηλαδή να μην πέφτουμε το βράδυ στο κρεβάτι με το στρες της δουλειάς στο μυαλό μας.\nΗ δομή, λοιπόν...\n...παίζει σημαντικό ρόλο, ώστε να έχουμε μια αίσθηση ότι μέσα στην ημέρα ξέρουμε ποιες είναι οι δουλειές που πρέπει να κάνουμε, ξέρουμε περίπου πόσο χρόνο θα μας πάρει η κάθε μία, και ξέρουμε επίσης πώς θα μεταπηδήσουμε από τη μία στην άλλη ομαλά. Μερικές φορές δεν γίνεται να αποφύγουμε το να κάνουμε πολλά πράγματα ταυτόχρονα - επειδή σε κάθε δουλειά μπορεί να προκύψει κάτι που πρέπει να γίνει ξαφνικά και άμεσα. Εκεί ακριβώς θα μας βοηθήσει η δομή, θα κάνει τις δύσκολες στιγμές της ημέρας να είναι λιγότερο αγχωτικές, μιας και θα μπορέσουμε πιο εύκολα να τις εντάξουμε στο πλαίσιο του τι κάνουμε σήμερα.\nΜπορώ να το πάθω αν δεν δουλεύω;\nΗ σύντομη απάντηση είναιι "Ω, ναι". Για άτομα που είναι άνεργα ή βρίσκονται σε αναστολή, ο κενός χρόνος μπορεί να γίνει κινούμενη άμμος. Παράλληλα, για άτομα που κάθονται σπίτι και ασχολούνται με τα παιδιά και το νοικοκυριό, υπάρχουν μέρες που θα νιώσετε σαν να μην υπάρχουν αρκετές ώρες μέσα στην ημέρα. Αυτές τις κακές μέρες, λοιπόν, μερικά μικρά διαλείμματα στο πρόγραμμά σας μπορούν να βοηθήσουν να οργανωθείτε καλύτερα. Στην περίπτωση του υπερβολικού κενού χρόνου, κανονίστε να κάνετε κάποια δουλειά του σπιτιού ή κάποια πληρωμή. Στην περίπτωση των παιδιών, ακόμα και τα δέκα λεπτά για να τεντωθείτε και να κάνετε δυο-τρεις ασκήσεις μπορεί να κάνουν θαύματα.\nΞεκινάμε παραγωγικά την ημέρα μας\nΛένε πως "η καλή μέρα από το πρωί φαίνεται", αλλά αυτό είναι στο χέρι μας. Και δεν χρειάζεται να κάνουμε κάτι γκράντε, ακόμα και το να στρώσουμε το κρεβάτι μας αφού σηκωθούμε είναι ένα καλό ξεκίνημα. Το σώμα αλλά και το μυαλό μας λατρεύουν την αίσθηση ρουτίνας και χρησιμοποιούν τέτοιες μικρές πράξεις ως σημάδια για το τι θα ακολουθήσει. Και αν αυτό ακούγεται κάπως ρομποτικό, θα πούμε ότι δεν είναι. Επειδή μπορεί η πρωινή ρουτίνα να είναι κάτι πεζό όπως το να στρώνουμε το κρεβάτι μας και μετά να φτιάχνουμε καφέ, αλλά το επόμενο βήμα θα μπορούσε κάλλιστα να είναι δέκα λεπτά (ή στη διαδρομή μας με τα μέσα) να διαβάσουμε λίγο.\nΈχουμε έναν ξεχωριστό και οργανωμένο χώρο που δουλεύουμε\nΓια όσους δουλεύουν σε γραφείο, εδώ χρειάζεται απλώς να προσέξετε ο χώρος σας να μην είναι φορτωμένος με πράγματα που δεν χρειάζεστε, ώστε να μην σας αποσπάται η προσοχή. Για όσους δουλεύουν από το σπίτι, είναι σημαντικό ο χώρος που κάνετε την δουλειά σας να είναι ξεχωριστός - να μην δουλεύετε για παράδειγμα από το κρεβάτι.\nΚάνουμε διάλειμμα για φαγητό\nΜικρή συμβουλή: Καμιά δουλειά δεν είναι τόσο σημαντική που να αξίζει να χάσουμε το φαγητό μας. Επειδή η δουλειά μπορεί να γίνει μισή ώρα αργότερα. Το ανθρώπινο σώμα, όμως, αρχίζει να υπολειτουργεί χωρίς "καύσιμα". Αν γίνεται να φάτε μακριά από τον χώρο εργασίας και όχι κοιτώντας την οθόνη του υπολογιστή, ακόμα καλύτερα. Θα είναι ένα διάλειμμα που θα σας βοηθήσει να μην σκέφτεστε τη δουλειά, και είναι πιο πιθανό να αναζωογονηθεί η δημιουργικότητά σας.\nΜια βόλτα στο τετράγωνο...\n...πάντα βοηθά. Δεν χρειάζεται να διαρκέσει πάνω από πέντε λεπτά, τεντώνουμε τα πόδια μας και ξεφεύγουμε για λίγο από τη δουλειά.\nΑναγνωρίζουμε πότε κάτι δεν πάει καλά\nΤο να έχουμε μια ιδιαίτερα κακή ή καθόλου παραγωγική μέρα, μπορεί να συμβεί. Το να νιώθουμε ότι όλο και περισσότερες μέρες στη σειρά πηγαίνουν στράφι επειδή ψυχολογικά απλώς δεν νιώθουμε ότι μπορούμε/θέλουμε να δουλέψουμε... αυτό είναι πρόβλημα. Και όχι για τη δουλειά μας, για τον ίδιο μας τον εγκέφαλο. Ο άνθρωπος θέλει να δουλεύει επειδή γεμίζει παραγωγικά τον χρόνο του, και αν το στρες ή οι ανθυγιεινές συνήθειες για να το διαχειριστείτε (αλκοόλ, ξενύχτι, καταχρήσεις και οποιαδήποτε άλλη "ένοχη απόλαυση") σας έχουν φέρει στο σημείο να μην είστε πλέον λειτουργικοί, ήρθε η ώρα να πιέσετε λίγο τον εαυτό σας να επιστρέψει σε μια πιο σωστή ρουτίνα. Πράγμα που θα είναι αρκετά ενοχλητικό στην αρχή, επειδή ένας κουρασμένος εγκέφαλος δεν πρόκειται να καταλάβει πότε μια αλλαγή είναι για καλό: Απλώς θα αντιδράσει στην αλλαγή και θα θέλει να επιστρέψει στη ρουτίνα του. Αν αυτή η ρουτίνα, όμως, είναι ανθυγιεινή, αξίζει η λίγη παραπάνω πίεση για κάποιες μέρες. Το σώμα, αλλά και το μυαλό σας, θα σας ευγνωμονεί.\nBurnout: Τα συμπτώματα και η διαχείριση


Παγωτό - Κίνδυνος: Πώς φαίνεται αν έχει λιώσει και ξαναπαγώσει;\nΚίνδυνος δηλητηρίασης από παγωτό: Πώς φαίνεται αν έχει λιώσει και ξαναπαγώσει;\n08/08/2017 by Epi Trimi\nΗ εκ νέου κατάψυξη στα παγωτά είναι ασφαλής μόνο αν είναι ελαφρά λιωμένα, και έχουν προηγουμένως διατηρηθεί κάτω από κατάλληλη ψύξη. Είναι επίσης σημαντικό ότι δεν εκτέθηκαν στο εξωτερικό περιβάλλον.\nΩστόσο, αν είχαν σχεδόν λιώσει έξω από την κατάψυξη, τότε μάλλον υπάρχει κίνδυνος για την υγεία σας αν τα καταναλώσετε.\nΟ βασικός κίνδυνος είναι η ταχεία ανάπτυξη των βακτηρίων.\nΤο παγωτό λιώνει περίπου στους -0,5 °C και, όταν το κάνει, επιβλαβή βακτήρια, όπως το Listeria monocytogenes, αναπτύσσονται ραγδαία στο ζαχαρούχο περιβάλλον.\nΗ δηλητηρίαση από λιωμένα παγωτά που έχουν ξαναπαγώσει είναι πολύ συχνή, ειδικά την περίοδο του καλοκαιριού.\nΕάν αγοράζετε παγωτά από τοπικά καταστήματα, είναι πιο πιθανό να συναντήσετε περιπτώσεις, όπου έχουν εκ νέου καταψυχθεί.\nΑυτό οφείλεται κυρίως στο γεγονός ότι πολλά μικρά καταστήματα δεν έχουν γεννήτριες με αποτέλεσμα, αν υπάρχει μια διακοπή ρεύματος στην περιοχή σας, τα παγωτά στα ψυγεία τους να έχουν λιώσει και να έχουν ψυχθεί εκ νέου, όταν επανέλθει το ρεύμα.\nΑυτό, φυσικά, σε καμία περίπτωση δεν σημαίνει ότι όλα τα τοπικά καταστήματα μπορεί να έχουν προβληματικά παγωτά. Αλλά υπάρχει κάτι απλό που πρέπει να ξέρετε, για να καταλάβετε αν ένα παγωτό έχει λιώσει και ξαναπαγώσει, ανεξάρτητα από το πού το προμηθευτήκατε.\nΤο βασικό είναι ότι σε μια τέτοια περίπτωση θα έχει αναπτύξει μεγαλύτερους, ορατούς κρυστάλλους πάγου. Θα είναι πιο σκληρό από το κανονικό παγωτό, πιο “ουδέτερο” στην γεύση και σίγουρα θα έχει αλλαγμένη υφή.\nΠηγές: minusforty.com – blog.theorganic.life\nΤι να κάνεις μετά από το πρώτο hangover του έτους\nΜήπως το ορμονικό σας σύστημα έχει απορρυθμιστεί;\nΟι εντάσεις και οι εκρήξεις οργής και θυμού προκαλούν δυνατούς πονοκεφάλους και ημικρανίες\nΕσύ ξέρεις πόσο καλό κάνει η νηστεία στην υγεία μας;\nΤα πιο πιθανά συμπτώματα καρκίνου που αγνοούν οι άντρες


Unisex γυαλί ηλίου SPY ACE SPYPHILCASABON/HBRZwGNSPHPERwLUCSIL, σε Μπλε χρώμα με Καθρέφτης μόνο 136,00 €\nUnisex γυαλί ηλίου SPY ACE SPYPHILCASABON/HBRZwGNSPHPERwLUCSIL\nSPY ACE SPYPHILCASABON/HBRZwGNSPHPERwLUCSIL\nUnisex γυαλί ηλίου SPY ACE SPYPHILCASABON/HBRZwGNSPHPERwLUCSIL σε σχήμα της εταιρείας Spy. To γυαλί ηλίου SPY ACE SPYPHILCASABON/HBRZwGNSPHPERwLUCSIL έχει Κοκκάλινο και Μπλε σκελετό με χρώμα φακού Πράσινο. Οι φακοί του του είναι Καθρέφτης και 100% άθραυστοι και παρέχουν ολοκληρωμένη προστασία κατά των βλαβερών ακτίνων UVA και UVB. Το γυαλί ηλίου SPY ACE SPYPHILCASABON/HBRZwGNSPHPERwLUCSIL είναι η ιδανική επιλογή για τη προστασία των ματιών σας κατά τους καλοκαιρινούς μήνες, χωρίς αυτό να σημαίνει ότι δεν το χρειαζόμαστε όλο τον υπόλοιπο χρόνο.Τα γυαλιά ηλίου, λοιπόν, είναι κάτι πολύ περισσότερο από αξεσουάρ, γι’ αυτό η αγορά του SPY ACE SPYPHILCASABON/HBRZwGNSPHPERwLUCSIL αποτελεί ιδανική επιλογή.\nΟ σκελετός είναι απαραίτητο να έχει καλή εφαρμογή στο πρόσωπό σας, ώστε να μην είναι πολύ σφιχτός και να μη σας πιέζει, κάτι που μπορεί να προκαλέσει δυσφορία ή πονοκεφάλους.Για το λόγο αυτό το SPY ACE SPYPHILCASABON/HBRZwGNSPHPERwLUCSIL με το Κοκκάλινο σκελετό του, είναι εξαιρετική επιλογή.\nΕίναι πολύ σημαντικό να επιλέξετε τον κατάλληλο φακό για το γυαλί ηλίου σας. Οι φακοί πρέπει καταρχήν να είναι καλής ποιότητας. Όσον αφορά το χρώμα μπορεί να είναι ανοιχτόχρωμοι ή σκουρόχρωμοι. Όσο πιο έντονος είναι ο ήλιος και το φως τόσο πιο σκούρος πρέπει να είναι ο φακός. Το γυαλί ηλίου SPY ACE SPYPHILCASABON/HBRZwGNSPHPERwLUCSIL με τους φακούς ενδείκνυνται για ηλιοθεραπεία , για τις μεσημεριανές αλλά και τις απογευματινές σας εξόδους.\nΕπειδή το δέρμα στην περιοχή γύρω από τα μάτια είναι πιο ευαίσθητο από ό, τι σε άλλες περιοχές καλό είναι να επιλέγετε γυαλιά ηλίου με μεγάλους φακούς. Όσο μεγαλύτεροι είναι οι φακοί τόσο μεγαλύτερο μέρος αυτής της ευαίσθητης περιοχής καλύπτουν. Τα γυαλιά ηλίου ACE/SPYPHILCASABON/HBRZwGNSPHPERwLUCSIL/ της εταιρείας Spy αποτελούν τον τέλειο συνδιασμό προστασίας και στυλ.


Νέο “όχι” για τη Βασιλική Θάνου - ΠΑΤΡΙΣ\nΝέο “όχι” για τη Βασιλική Θάνου\nΜε ένα νέο «όχι» βρέθηκε αντιμέτωπη η πρώην πρόεδρος της Επιτροπής Ανταγωνισμού Βασιλική Θάνου αφού δεν κέρδισε τη δίκη στο Τμήμα Αναστολών του Συμβούλιου της Επικρατείας. Υπενθυμίζεται πως απομακρύνθηκε με νομοθετική ρύθμιση από την κυβέρνηση, καθώς θεσπίστηκαν ασυμβίβαστα για την εν λόγω Επιτροπή σχετιζόμενα με την ανεξαρτησία των μελών της.\nΗ συζήτηση της αίτησης έγινε την περασμένη Παρασκευή. Τα υπομνήματα των δυο πλευρών υποβλήθηκαν το βράδυ της περασμένης Δευτέρας και η απόφαση εκδόθηκε χθες.\nΣτις 6 Δεκεμβρίου έχει προσδιοριστεί η συζήτηση των κυρίων αιτήσεων ακυρώσεως των τεσσάρων, ενώπιον της Ολομέλειας του Συμβουλίου της Επικρατείας.\nΟ 33χρονος διακινούσε ηρωίνη\n“Η Ελλάδα δεν αποδέχεται την κλοπή”


Charms & Clovers - Froytakia777.gr\nCharms & Clovers Παρουσίαση\nΤο Charms & Clovers είναι ένα παιχνίδι της Betsoft, μιας από τις κορυφαίες πλατφόρμες στο χώρο του σχεδιασμού διαδικτυακών παιχνιδιών, με πολλά φρουτάκια που έχουν αφήσει το στίγμα τους στα καζίνο. Το Charms & Clovers είναι ένα φρουτάκι με υψηλή αισθητική, καρτουνίστικο χαρακτήρα, προσεγμένα γραφικά, ρομαντική μουσική επένδυση και πλοκή που διαδραματίζεται στα καταπράσινα λιβάδια της Ιρλανδίας όπου ζουν τα ξωτικά. Το παιχνίδι έχει 6 τροχούς, με τον 6ο να ενεργοποιεί τις μπόνους λειτουργίες, και δίνει 40 γραμμές πληρωμής με ελάχιστο ποντάρισμα τα 0,80€ και μέγιστο τα 200€. Στους τροχούς του παιχνιδιού περιστρέφονται ένα ξωτικό, το ουράνιο τόξο, μια χύτρα με χρυσό, ένα τετράφυλλο τριφύλλι, ένα πέταλο, ένα ποτήρι μπύρα, το τυχερό 7 και σύμβολα από την τράπουλα.\nΧαρακτηριστικά του Charms & Clovers\nΤο σύμβολο Wild του παιχνιδιού είναι ένα τετράφυλλο τριφύλλι που με χρυσά γράμματα φέρει την επιγραφή Wild, και έχει τη δυνατότητα να αντικαθιστά όλα τα άλλα σύμβολα, εκτός των μπόνους συμβόλων του 6ου τροχού, για να δημιουργούνται κερδοφόροι συνδυασμοί.\nΑν ο 6ος τροχός γεμίσει με κάποιο από τα τέσσερα μπόνους σύμβολα, τότε ξεκινάει και η αντίστοιχη λειτουργία. Με το σύμβολο Money Wheel δίνεται η δυνατότητα περιστροφής ενός τροχού με τα κέρδη να κυμαίνονται από ένα πολλαπλασιαστή επί 4 μέχρι και το μεγάλο προοδευτικό τζακπότ του παιχνιδιού. Με το Mega Symbol ενεργοποιούνται 8 δωρεάν περιστροφές, όπου κάνει την εμφάνισή του ένα ξωτικό που πιάνει 9 θέσεις και χαρίζει πολλά κέρδη. Με το Pots of Gold ενεργοποιούνται 8 δωρεάν περιστροφές, όπου σε κάθε μία προστίθενται και τρία Wild. Τέλος, το Golden Bonus σύμβολο δίνει τη δυνατότητα επιλογής από 5 χύτρες με χρυσό για να αποκαλυφθεί το κερδισμένο ποσό, που θα είναι πάνω από 20 φορές το ποντάρισμα.


ΕΠΙΛΟΓΗ ΤΟΥ ΜΟΝΤΕΛΟΥ ΣΧΕΔΙΑΣΜΟΥ ONLINE ΕΚΠΑΙΔΕΥΤΙΚΩΝ ΠΡΟΓΡΑΜΜΑΤΩΝ\nΜε τον όρο Blended learning εννοούμε τη μικτή χρήση ασύγχρονης και σύγχρονης εκπαίδευσης. Ασύγχρονη εκπαίδευση έχουμε όταν έχει αναρτηθεί οποιουδήποτε τύπου ψηφιακό εκπαιδευτικό υλικό στο οποίο οι εκπαιδευόμενοι έχουν πρόσβαση όποτε το επιθυμούν, από οπουδήποτε. Τα βίντεο, οι interactive παρουσιάσεις, οι online αξιολογήσεις, οι σημειώσεις κτλ. συμπεριλαμβάνονται στην ασύγχρονη εκπαίδευση. Σύγχρονη εκπαίδευση έχουμε όταν o εκπαιδευτής και οι εκπαιδευόμενοι βρίσκονται την ίδια χρονική στιγμή σε πραγματικό ή ψηφιακό χώρο για εκπαίδευση ανταλλαγή απόψεων, παρουσιάσεις κτλ.\nΗ σύγχρονη εκπαίδευση γίνεται:\nInteractive εξ αποστάσεως (ο μαθητής και ο καθηγητής βρίσκονται την ίδια ώρα σε virtual classroom)\nΜε live streaming (δυνατότητα παρακολούθησης σε απεριόριστο κοινό)\nΜε τον παραδοσιακό τρόπο σε φυσική αίθουσα\nTo Blended learning προτείνεται ιδιαίτερα σε περιπτώσεις εκπαιδευτικών κέντρων ή εταιριών που ξεκινάνε τώρα τις online εκπαιδευτικές τους δράσεις.\nΈτσι αυτοί μπορούν π.χ. να συνδυάσουν την παραδοσιακή εκπαίδευση που ήδη υλοποιούν, με online δράσεις, με στόχο την σταδιακή εξοικείωση αυτών των ίδιων αλλά και των εκπαιδευόμενων στην online εκπαιδευτική δραστηριότητα. Θα μπορούσαμε να πούμε ότι υπάρχουν οι παρακάτω εναλλακτικές λύσεις αν θέλετε να υιοθετήσετε την μεθοδολογία του Blended learning.\nBlended learning (ILT) με live μαθήματα με παρουσία σε φυσικό χώρο\nBlended learning (VILT) με live μαθήματα σε virtual αίθουσα\nBlended learning με live μαθήματα και σε φυσικό χώρο και σε virtual αίθουσα\nΜΟΝΤΕΛΑ BLENDED LEARNING ΠΟΥ ΧΡΗΣΙΜΟΠΟΙΟΥΝΤΑΙ ΠΑΓΚΟΣΜΙΩΣ\nΤο μοντέλο «Station Rotation» επιτρέπει στους εκπαιδευόμενους να μετακινούνται μεταξύ των «σταθμών» εκπαίδευσης όπου τουλάχιστον ένας από αυτούς είναι «σταθμός» online εκπαίδευσης, ακολουθώντας ένα σταθερό χρονοπρόγραμμα. Μπορεί π.χ. να γίνεται μάθημα στην αίθουσα κανονικά όπως συνηθίζεται και να υπάρχει σε κάθε ενότητα μια διαδικτυακή συνεύρεση σε ψηφιακή αίθουσα ή οι εκπαιδευόμενοι θα πρέπει να συμμετέχουν σε διαδικτυακά τεστ.\nΤο μοντέλο «Lab Rotation» επιτρέπει στους εκπαιδευόμενους να μετακινούνται μεταξύ των «σταθμών» εκπαίδευσης, ακολουθώντας ένα σταθερό χρονοπρόγραμμα. Ωστόσο, σε αυτή την περίπτωση η online εκπαίδευση συμβαίνει σε ένα ειδικό εργαστήριο υπολογιστών. Αυτό το μοντέλο προσφέρει αυξημένες δυνατότητες στους εκπαιδευτές μιας και η εκπαίδευση γίνεται σε απόλυτα ελεγχόμενες συνθήκες και παράλληλα τα εκπαιδευτικά κέντρα αξιοποιούν υπάρχουσες τεχνικές υποδομές, εργαστήρια κτλ.\nΤο μοντέλο «Individual Rotation» επιτρέπει στους εκπαιδευόμενους να μετακινούνται μεταξύ των «σταθμών», αλλά σε ατομικά χρονοπρογράμματα που ορίζονται από έναν εκπαιδευτή ή έναν αλγόριθμο. Σε αντίθεση με άλλα μοντέλα μετακίνησης μεταξύ των «σταθμών» εκπαίδευσης, οι μαθητές δεν περνούν απαραιτήτως από κάθε «σταθμό» αλλά μόνο από τις δραστηριότητες που έχουν προγραμματιστεί συγκεκριμένα για αυτούς.\nΤο μοντέλο «Flipped Classroom» (ανεστραμμένη αίθουσα) αναστρέφει την παραδοσιακή σχέση ανάμεσα στην δουλειά που γίνεται στην αίθουσα διδασκαλίας και την εργασία στο σπίτι. Οι μαθητές μαθαίνουν στο σπίτι μέσω διαδικτυακών μαθημάτων και διαλέξεων, ενώ οι καθηγητές χρησιμοποιούν το χρόνο στην τάξη για περεταίρω εξάσκηση με δική τους καθοδήγηση ή για projects και ομαδικές εργασίες. Αυτό το μοντέλο δίνει τη δυνατότητα στον καθηγητή να χρησιμοποιήσει το χρόνο στην τάξη πιο δημιουργικά.\nΤο μοντέλο «Flex» επιτρέπει στους εκπαιδευόμενους να μετακινούνται χωρίς συγκεκριμένο χρονοπρόγραμμα μεταξύ των εκπαιδευτικών δραστηριοτήτων ανάλογα με τις ανάγκες τους. Η online εκπαίδευση είναι η ραχοκοκαλιά της μάθησης των εκπαιδευόμενων σε ένα τέτοιο μοντέλο. Οι εκπαιδευτές παρέχουν υποστήριξη και καθοδήγηση με έναν ευέλικτο τρόπο, όταν αυτό απαιτείται ή ζητείται, ενώ οι εκπαιδευόμενοι παρακολουθούν και εργάζονται πάνω στην ύλη του μαθήματος και το διαθέσιμο εκπαιδευτικό υλικό. Αυτό το μοντέλο μπορεί να δώσει στους εκπαιδευόμενους υψηλό βαθμό ελέγχου της διαδικασίας και του ρυθμού της μάθησης τους.\nΤο μοντέλο «A La Carte» δίνει τη δυνατότητα στους εκπαιδευόμενους να παρακολουθήσουν ένα διαδικτυακό μάθημα, ως επιπρόσθετο στα μαθήματα που ήδη κάνουν σε φυσικό χώρο. Τα μαθήματα Α La Carte μπορούν να είναι μια εξαιρετική επιλογή για εκπαιδευτικούς φορείς, που επιθυμούν να προσφέρουν εξειδικευμένα ή ιδιαίτερα προγράμματα καλύπτοντας ειδικές απαιτήσεις, καθιστώντας το ένα από τα δημοφιλή μοντέλα.\nΤο μοντέλο «Enriched Virtual» είναι μια εναλλακτική λύση στη full-time online εκπαίδευση που επιτρέπει στους εκπαιδευόμενους να ολοκληρώσουν την πλειοψηφία των μαθημάτων και των εργασιών online από το σπίτι ή εκτός του εκπαιδευτικού κέντρου, αλλά να παρακολουθούν παράλληλα και μαθήματα στο φυσικό χώρο. Σε αντίθεση με το Flipped Classroom, τα προγράμματα Enriched Virtual συνήθως δεν απαιτούν καθημερινή συμμετοχή στα μαθήματα.\nΣΥΓΧΡΟΝΕΣ ΤΑΣΕΙΣ, ΜΕΘΟΔΟΛΟΓΙΕΣ ΚΑΙ ΠΡΟΤΥΠΑ ΣΤΟ E-LEARNING\nΕκπαίδευση με σύντομα και στοχευμένα κομμάτια γνώσης, σχεδιασμένα έτσι ώστε να έχουν άμεσο όφελος για τον εκπαιδευόμενο\nΗ κοινωνική και συνεργατική μάθηση γίνεται με άτυπο τρόπο μέσα από κοινότητες, blogs, forum και άλλα εργαλεία. Στόχος είναι να αυξηθεί η συμμετοχή και οι εκπαιδευόμενοι να έχουν τη δυνατότητα να μαθαίνουν ο ένας από τον άλλο (Peer learning), ανταλλάσσοντας εμπειρίες, ρωτώντας, απαντώντας σε ερωτήσεις κλπ.\nΗ παθητική εκπαίδευση έχει περιορισμένα αποτελέσματα. Έμφαση πλέον δίνεται στην παροχή διαδραστικού περιεχομένου που περιλαμβάνει διαδραστικές παρουσιάσεις, quiz και ερωτηματολόγια, σενάρια με δυνατότητα επιλογής (branching scenarios), παιχνίδια μάθησης, κλπ.\nΤο βίντεο είναι πλέον ένας παραδοσιακός τρόπος εκπαίδευσης και αδιαμφισβήτητα παραμένει επίκαιρος. Τα διαδραστικά βίντεο είναι βίντεο στα οποία ο εκπαιδευόμενος δεν παρακολουθεί παθητικά. Μπορούν να εμπεριέχουν ερωτήσεις και άλλα στοιχεία αλληλεπίδρασης με στόχο να κάνουν την εκπαίδευση πιο ελκυστική και αποδοτική.\nΤο gamification δεν επιτυγχάνεται μόνο με την ανάπτυξη παιχνιδιών αλλά μπορεί να εφαρμοστεί με ποικίλους τρόπους κατά τη διάρκεια ενός προγράμματος (π.χ. με την στοχοθεσία την επιβράβευση, την αξιολόγηση των εκπαιδευόμενων, με μηχανιστικούς τρόπους απεικόνισης τους επιπέδου, κλπ.).\nΤελευταία τροποποίηση: Τρίτη, 17 Απρίλιος 2018, 12:47 μμ